Товон тўлаш вазифаси сўхликларнинг ўзига юклатилди\n24 январ 2019, Тошкент вақти: 01:07\nСўхдаги бир-биридан мустақил бир неча манбадан олинган маълумотга кўра, маҳаллий аҳоли ва қирғизистонликлар ўртасида ўтган ҳафта бошида содир бўлган инцидент давомида зарар кўргани айтилаётган қирғизистонликларга тўланадиган товон пули маҳаллий аҳоли ва тадбиркорлардан йиғиладиган бўлди.\nУч манбадан олинган бир хил маълумот\n-Ҳар бир тадбиркорга икки миллиондан солиқ солинди, деди туманнинг чегарага яқин Чашма қишлоғида яшайдиган Мансур.\nБу маълумотни оиласи Сўх марказида яшовчи, ўзи шу кунда Новосибирск шаҳрида ишлаётган Мўминжондан ҳам эшитдик.\n-Сўх билан ҳозиргина гаплашдим. Хонадонма-хонадон юриб, пул йиғиш кераклигини айтишибди. Оддий аҳолидан озроқ, тадбиркорлардан кўпроқ йиғармишлар, деди Мўминжон.\nРавонда яшайдиган тадбиркорнинг айтишича, уни 15 январ куни маҳаллий ҳокимиятга чақиришган ва қирғизистонликларга тўлаш учун ундан 1000 АҚШ доллари талаб қилишган.\nТадбиркор исмини ошкор этмаслигимизни ва овозини эшиттирмаслигимизни сўради.\nБу норасмий маълумотлар юзасидан Сўх тумани ёки Фарғона вилоят ҳокимликларидан бирон шарҳ олишнинг имкони бўлмади.\nЎзбекистон Қирғизистонга 25 минг доллар ва 3 та машина берди\nҚирғизистон Ташқи ишлар вазирлиги матбуот котиби Нуржигит Қодирбековнинг 15 январ кунги баёнотига кўра, Ўзбекистон Қирғизистонга етказилган моддий зарар учун товон тўлашни бошлаган.\nБоткен вилояти ички ишлар бошқармасига кўра, Ўзбекистон томони қирғизистонликларга “Сўх чегарасидаги инцидент давомида бузиб ташланган ва ёндириб юборилган автомобиллар учун” 14 январ куни товон тўлай бошлаган ва 15 январ эрталабгача тўланган товоннинг миқдори 25,4 минг долларни ташкил қилган.\nБундан ташқари Боткен вилояти аҳолисига учта: “Хонда”, “Ауди” ва “Мерседес” автомашиналари қайтарилган.\n“Товон пулини Сўх ҳокими шахсан топширди”\nБоткен вилояти ички ишлар бошқармаси бошлиғи Болот Мурзалиев Озодлик радиоси қирғиз хизмати мухбирига бундай деди:\n-Кеча, 14 январ кундуз соат 12 дан бошлаб оқшом 6 гача 7 кишига етказилган зарар қопланди. Ўзбекистоннинг Сўх тумани ҳокими келди. Етказилган зарар кўламига қараб 800 доллардан 10 минг долларгача товон тўлашди. Товон пулини Сўх ҳокими билан қишлоқлар оқсоқоллари олиб келиб тўламоқда. Пулни қаердан олишганини мен билмайман, деди Боткен вилояти милицияси бошлиғи.\nБоткен вилоят ҳокимлигидан олинган маълумотга таяниб, АКИ-пресс агентлигининг хабар қилишича, инцидент пайтида зарар етказилган автомашиналар сони аниқ эмас. “Тахминан 15 тадан кўпроқ машинага зарар етган”, деган ҳокимлик расймийси Адибек Набиев.\nХабар қилинишича, товон пули ва автомашиналар Боткен вилоятининг Чорбоғ қишлоғига яқин жойдаги чегарада топширилмоқда.\nНима бўлган эди\n5 январ куни Қирғизистон чегарачилари икки давлат ўртасида баҳсли бўлиб турганйтилаётган ҳудудга симёғочлар ўрната бошлаганига Сўх анклавидаги Хушёр қишлоғи аҳолиси норозилик билдирган эди.


Самарқандда 85 фоиздан ортиқ маҳаллада сайловлар бўлиб ўтди - Самарқанд вилояти кенгаши\n- Бугунги кунга қадар вилоятимиздаги мавжуд 1094 та маҳалла фуқаролар йиғинларининг 935 тасида, яъни 85 фоиздан ортиқ фуқаролар йиғинларида сайловлар ўтказилиб, 935 та маҳалла раислари сайланди, - дейди Фуқароларнинг ўзини ўзи бошқариш органлари фаолиятини мувофиқлаштириш бўйича Самарқанд вилоят кенгаши раисининг биринчи ўринбосари, “Маҳалла” фонди вилоят бўлими бошқаруви раиси Бадриддин Насриев. Ушбу сайловларда овоз бериш ҳуқуқига эга 1 млн 980 мингга яқин фуқаролар ичидан 240 минг нафардан ортиқ вакиллар сайлаб олинган, 935 та МФЙда 193 мингга яқин вакиллар, яъни сайланган вакилларнинг қарийб 79 фоизи иштирок этган. Вилоятнинг Каттақўрғон шаҳри, Жомбой, Нарпай, Нуробод, Оқдарё ва Тойлоқ туманларида сайловлар якунига етказилди. Булунғур, Иштихон, Каттақўрғон ва Қўшработ туманларида сайлов жараёнлари якунланиш арафасида.\nСайлов натижаларига кўра, ҳар бир фуқаролар йиғинларига вилоят бўйича 3 нафарга яқин номзодлар тўғри келмоқда. Сайланган раисларнинг 490 нафари биринчи марта ушбу лавозимларга сайланди. Сайланган раисларнинг 67 нафарини аёллар ва 9 нафарини халқ депутатлари туман (шаҳар) кенгашлари депутатлари ташкил этган. Уларнинг 556 нафари (59%) олий, 377 нафари (40%) ўрта махсус маълумотли раислар ташкил этмоқда.\nСайлов участкаларининг 663 таси мактабларда, 97 таси лицей ва коллежларда, 20 таси мусиқа ва санъат мактабларида, 79 таси маҳалла биносида, 39 таси тўйхоналарда, 13 таси маданият марказларида ва бошқа ташкилот ва идоралар биноларида ўтказилган.\n- Сайловларни юқори савияда ташкил этиш мақсадида ташкилий ишларга ҳам алоҳида эътибор қаратилмоқда, - дейди Булунғур туман кенгаши раиси Абдунаби Маллаев. Сайловда иштирок этаётган вакилларни зериктириб қўймаслик мақсадида эса турли маданий тадбирлар ташкил этилмоқда.\n- Маҳалламиздаги фидокор аёл Гулсум Асқаровога овоз бердим. Бу йилги сайловларнинг ёпиқ тарзда ўтказилаётганлиги адолат мезонларига тўла мос келади деб ўйлайман дейди, - Булунғурнинг “Бешқўтон” МФЙ фуқароси, пенсионер Холдор опа Ҳасанова. Ҳеч қандай таниш-билишлик ва ноқонуний хатти-ҳаракатларни кузатмадим. Тўғриси, жуда хурсандман.\nХуллас, бугун вилоятдаги сайлов ўтказилаётган ҳудудларда ободонлаштириш ишлари, озиқ-овқат ҳамда яхна ичимликлар савдоси,тез тиббий ёрдам хизмати, жамоат тартибини сақлаш мақсадида ички ишлар бўлимларидан масъуллар, Ёнғин хавфсизлиги хизматлари ходимларининг навбатчилиги ташкил этилган.\nШунингдек, вилоятда 20 майга қадар якунига етказиш режалаштирилган сайловларни ташкил этиш ва ўтказишда сектор раҳбарларининг масъулиятини оширишга алоҳида эътибор қаратилмоқда. Улар томонидан ўзларига бириктирилган маҳаллаларда ўтказилаётган сайловлар тўлиқ назоратга олинмоқда.\nАвтор: кўрсатилмаган / Манба: кўрсатилмаган / Кўришлар: 230


Соғлиқни сақлаш вазирлиги COVID-19 статистикаси бўйича тавофутни тушунтириб берди. Вазирлик фақат 100 фоиз ковидга чалинганларни ҳисобга олаётган экан Ўзбекистон янгиликлари\nСоғлиқни сақлаш вазирлиги COVID-19 статистикаси бўйича тавофутни тушунтириб берди. Вазирлик фақат 100 фоиз ковидга чалинганларни ҳисобга олаётган экан\nЎзбекистон, Тошкент – Batafsil.uz. Соғлиқни сақлаш вазирлиги COVID-19 статистикаси бўйича тафовутни тушунтириб берди. Мухбиримиз хабар қилишича, вазирлик фақат 100 фоиз ковидга чалинганларни ҳисобга олаётган экан.\nЭслатиб ўтамизки, бугун Тошкентда Шавкат Мирзиёев томонидан видеоселектор йиғилиши ўтказилиб, унда Ўзбекистонда коронавирусли беморлар билан боғлиқ рақамлар эълон қилинди. Қизиғи шундаки, бу рақамлар Соғлиқни сақлаш вазирлиги эълон қилган расмий статистикадан қарийб уч баробар кўпдир.\nМасалан, давлат раҳбари матбуот-хизмати маълумотларига кўра, бугунги кунда ковидни даволашга ихтисослашган муассасаларда 6570 бемор даволанмоқда. Шу билан бирга, Соғлиқни сақлаш вазирлиги билдиришича, 17-ноябрь куни соат 19:00 ҳолатида мамлакатда 2123 нафар бемор коронавирусдан даволанмоқда.\nМазкур тафовутни вазирлик қуйидагича изоҳлади.\n"Қайд етилган 6570 бемор орасида ўткир респиратор касалликлари мавжуд бўлган, коронавирус ва оғир пневмонияга гумон қилинганлар ҳамда вирус борлиги тасдиқланмаганлар мавжуд. Коронавирус бўйича статистикага фақат махсус лабораторияда тиббий таҳлиллар орқали касаллиги тасдиқланган беморлар киради", - дея таъкидлади вазирлик.\nСоғлиқни сақлаш вазирлиги маълум қилишича, коронавирус бўйича статистикага касаллик ёки унинг алоҳида аломатларига шубҳа қилинган беморлар киритилмайди. Бундан ташқари, пневмония билан оғриган ёки унга гумон қилинганлар бу рақамларда акс этмайди.\n"Мамлакатнинг қатор ҳудудларида ташкил этилган ва юқумли касалликларга ихтисослашган тақсимлаш марказларида бундай беморларни стационар даволаш учун барча зарур шароитлар яратилган. Агар касаллик тасдиқланса, бундай беморлар дарҳол расмий статистикага киритилади ва юқумли касалликлар шифохоналарига юборилади", - дейилмоқда вазирлик берган хабарда.\nШундай қилиб, Соғлиқни сақлаш вазирлиги маълум қилишича, статистикадаги тафовутлар бошқа касалликлардан даволанаётган кўп сонли беморларнинг борлиги билан изоҳланади.


Бобоназар 3 ой комада ётди. Ўқувчисини...\n04.03.2019 12:29 0 894\nСўнгги вақтларда мактаб ўқувчиларининг ўқитувчилар томонидан калтакланишига оид хабарлар кўпайди. Бундай нохуш ҳодиса Хоразмда ҳам содир бўлгани айтилмоқда.\n2018 йил 20 сентябр куни Боғот туманидаги спорт мактаб интернати спорт мураббийи Ж.Рўзметов шу мактаб ўқувчиси Бобоназар Худайназаровни калтаклаган. Бу ҳақда журналист Давлат Назар фейсбукдаги саҳифасида маълум қилган.\nҚайд этилишича, Ж.Рўзметов Ҳазарасп тумани жиноят ишлари бўйича суди раиси А.Аминов раислигида бўлиб ўтган суд жараёнида Ўзбекистон жиноят кодексининг 104-моддасининг 1-қисмида назарда тутилган жиноятни содир этишда айбдор деб топилган. Унга нисбатан 2 йилу саккиз ой озодликни чеклаш жазоси тайинланган.\n«Ўз мураббийи томонидан калтакланиб, 3 ой давомида кома ҳолатида ётганидан сўнг ўзига келган 11 ёшли Бобоназар бугунги кунда ҳамон уй шароитида даволанишни давом этмоқда. Унга нисбатан қасддан ҳаёт учун хавфли бўлган шикаст етказишда айбдор деб топилган Ж.Рўзметов ўзига нисбатан чиқарилган суд ҳукмидан норози бўлиб апеляция тартибда шикоят аризаси киритган. Апеляция суди 2019 йил 13 март куни Хоразм вилоят жиноят ишлари суди биносида бўлиб ўтади», деб ёзади Давлат Назар.\nмураббий хоразм мактаб ўқувчиси\nҲуқуқ 06/02, 19:26


БОҒЛАРНИНГ ТИКЛАНИШИ « Ўзбекистон Халқ Ҳаракати\n26 December 2020 - 13:49\nНега “халқ – кучдир” деган ибора бизда ўз исботини топгани йўқ? Чунки, ўлкамизда хозир халқнинг ўзи йўқдир, унинг ўрнида 30 миллион ёлгиз одам бор, холос. Халқ қачон пайдо булади? Дин, миллий урф-одатлар, анъаналар, маънавият тикланган пайтда. Хўш, бу нарсалар қачон тикланади? Адолат туйғуси тикланганида, чунки, бутун бу қадриятлар адолат туйғуси устига қурилгандир. Адолат бўлмаган жойда, яъний, бутун қадриятларнинг пойдевори бўлмаган жойда на дин, на урф-одат ва анъаналар ва на маънавият бўлади. Демак, адолат бўлмаган, адолат туйғуси яксон қилинган жойда халқнинг ўзи ҳам бўлмайди, у тарқаб кетади. Халқнинг ўрнида бир-бири билан ҳеч қандай алоқаси бўлмаган миллионлаб ёлғиз одамларгина қолади, холос. Демак, халқнинг халққа айланиши учун, яъний, бугун унинг бошига келаётган бутун кулфатлардан қутилишнинг ягона йўли – АДОЛАТ туйғусининг тикланишидадир.\nБунинг учун халқимиз аввало, узилган нарсаларни қайтадан бир-бири билан боғлaй бошламоги лозим. Масалан, инсонларимиз мамлакатдаги вазиятни бу мамлакатни бошқараётган ҳокимият сиёсати билан мантиқан БОҒЛАМОҚЛАРИ керак.\nВа айни пайтда қалбида адолат туйгуси билан яқинлари, қўшнилари, таниш-билишлари билан узилган боғларни тикламоқлари лозим. Маҳаллалар маҳаллалар билан боғланиши, туманлар туманлар билан, вилоятлар вилоятлар билан боғланиши керак.\nЎшанда қўшнисининг уйини ўғри ёки миршаб босган одам билади-ки, бу босқинчилик факат қўшнисининг эмас, ўзининг ҳам бошига келган кулфатдир. Одам бу бахтсизликнинг фақат қўшнисига эмас, балки, ўзига ҳам синов сифатида юборилганини англайди.\nБоғларнинг чамбарчаслиги тақдирларнинг ҳам чамбарчаслигидир. Шохига урилган ҳўкизнинг туёғи зириллаши ҳақдаги ибора шу ўринда жуда ибратлидир. Зотан, ҳукумат тепасидаги ўғри ва каззобларнинг ҳимояси ҳам мана шундай ўзига хос аҳилликка, яъний, шохига урганда туёғи зириллаб, бу оғриққа қарши чора кўришига қурилгандир. Бу йўсин аҳиллик ва яхлитлик борасида халқ ҳукуматдан ўрнак олса бўлади – бир манфаат атрофида бирлашган бир ҳовуч каззоблар ўз аҳиллиги билан мамлакатни 20 йилдан бери талон-тарож этиб, халқни қатлиом қилмоқда.\nБугун ўлкамизда ҳукм юргизаётган золимларнинг халқдан устунлиги сабаби бу золим ва ўғриларнинг бир-бири билан халқдан кўра, аҳилроқ ва жипсроқ эканлигида ва бир-бирларига доим ёрдам ва дастак берганлигидадир. Хўш, халкнинг ҳам ўз манфаати йўқми, халқ ўз манфаатини билмайдими? Агар билса, нега бу манфаат атрофида бирлашмасинлар? Нега каззоблар ўз каззоблигида аҳил-у, халқ ўз эзгулигида аҳил эмас?\nХуллас, халкимизнинг маҳкумликдан, забунликдан, мутеликдан, зулмдан қутилиш учун бирлашиб, адолат учун кураш бошламоқдан бошқа йўли йўқдир.


Раҳбар аёл учун зарур 25 хислат\nБатафсил... Янги шарх қўшиш Севимли «Суғдиёна»нгиз 19-сонида:\nБатафсил... Янги шарх қўшиш ШОҲРУХХОН: «Тўйимни кутаяпман!» 29 май куни у ўттизни қаршилар экан. Ҳамма камгап дейдиган, асли айтадиганлари бисёр, фақат кўнгил сандиғини ҳар кимга ҳам очишни истамайдиган, тортинчоқ, болалигини йўқотмаган, бугун эса ҳаётини янги босқичга ўтишини —оилали деган мақомга эришиш бахтини туйишни истаётган ШОҲРУХХОН! «Сўзлар бир-биримизни тушунишга халақит беради» деб ўқигандим китобда. Лекин на илож, мен унинг нигоҳларида акс этувчи туйғуларни сўз билангина саҳифага кўчира оламан... Батафсил... Янги шарх қўшиш "Sug'diyona" купонлари билан 13 900 сўм тежанг\nБатафсил... Янги шарх қўшиш ЗУЛХУМОР МЎМИНОВА. Муҳаббат, дард ва бахт...\nУнинг радио эфирларидан тараладиган нафасини соғинамиз. Унинг тили-ла ўзбекча сўзлайдиган кино қаҳрамонларни кўнгилимизга яқин оламиз. Ролларига эса ишонамиз. «Севги афсонаси», «Қор қўйнидаги лола», «Сув ёқалаб», «Кечиккан ҳаёт», «Тўққиз ой» ва «Ҳаётда...» Ҳа, унинг роллари кў-ў-ў-ўп эмас. Чунки танлайди. Инжиқлик биланмас, юрак билан... «Қулоқ тутамиз» (қанийди, суҳбатни сизга эшиттира олсам, оҳангини, овозини тингласангиз), актриса Зулхумор МЎМИНОВАнинг дилидан тилига кўчганлари саҳифамизда...\nБатафсил... Янги шарх қўшиш КАНИЗА ШИФОХОНАДА МУХЛИСЛАРИ БИЛАН УЧРАШДИ\nБизда янги лойиҳа! Энди севимли санъаткорларингиз сиз кутмаган манзилларга ташриф буюриб, мухлисларни қизиқтирган саволларга жавоб берадилар. Лойиҳамизнинг илк сонида хонанда Каниза Гематология қон қуйиш ва илмий текшириш институтида даволанаётган кичкинтойлар билан суҳбатлашди. Батафсил... Янги шарх қўшиш "Sug'diyona" купонлари билан 13 900 сўм тежанг\nСевимли «Суғдиёна»нгиз 17-сонида:\nТурмуш ўртоғингиз қандай ота?\nСевимли «Суғдиёна»нгиз 15-сонида:


Зеро, мамлакатимиз ғалла мустақиллигига эришгач, ўз донимиз, ўз нонимизга эга бўлдик. ўалла уруғчилигидан тортиб, уни экиш, парваришлаш ҳамда қайта ишлашгача бўлган барча жараёнга инновацион ғоялар асосида ёндашилмоқда. Бу эса муваффақиятларнинг муҳим омили бўлаяпти.\nСоҳада изчил амалга оширилаётган ислоҳотлар самарасини биргина “Навоийдонмаҳсулотлари” акциядорлик жамияти фаолияти мисолида ҳам кўриш мумкин. Бу ерда ўтган йили кунига 300 тоннагача донни қайта ишлаш қувватига эга замонавий қурилма ишга туширилди. Ушбу лойиҳани ҳаётга татбиқ этиш учун 2,5 миллион АҚШ долларилик сармоя йўналтирилди.\nЯнги линия қатор афзалликларга эга. Жумладан, электр энергиясини турдошларига нисбатан икки баробар тежайди. Авваллари бир тонна унни тайёрлаш учун 160 кВт/соат электр энергияси сарфланган бўлса, эндиликда мазкур кўрсаткич 80 — 85 кВт/соатни ташкил этмоқда. Бу эса унумдорликни кўпайтириш билан бирга, маҳсулот таннархини -арзонлаштириш имконини ҳам бераётир.\n“Унни бойитиш Миллий дастури” лойиҳаси ижроси доирасида жамиятдаги тегирмон цехларида илғор тизимлар жорий қилинди. Ҳозир бу ерда тайёрланаётган ун минерал-витамин аралашмалари, саломатлик учун фойдали қўшимчалар билан бойитилаяпти.\nИшлаб чиқаришни модернизациялашга қаратилган тизимли чора-тадбирлар туфайли корхонада барқарор ўсиш суръатларига эришилмоқда. Айниқса, сўнгги йилларда бир қатор инвестициявий лойиҳалар амалга оширилиб, мавжуд цехларга хорижнинг энг замонавий ва тежамкор технологиялари, хусусан, Германиянинг “Петкус” компаниясидан уруғ саралаш ускунаси келтириб ўрнатилгани бунинг яққол тасдиғидир.\nБу ҳали ҳаммаси эмас. Кармана туманидаги “Ҳазора” намунавий тураржой массивида замонавий нон цехи қурилди. Бу ерда кунига 1,5 тоннагача маҳсулот тайёрланмоқда.\nБинобарин, корхонада транспорт хизмати кўрсатиш ҳам йўлга қўйилган. Ўтган давр мобайнида 3 миллиард сўмликдан ортиқ маблағ эвазига 9 та “MAN” русумли юк автома-шинаси ҳамда битта фронтал юклагич техникаси харид қилинди.\nҚисқача айтганда, “Навоийдонмаҳсулотлари” мутахассислари фидокорона меҳнати -билан юртимизда озиқ-овқат хавфсизлигини таъминлашга муносиб ҳисса қўшмоқдалар.\nМазкур рукндаги бошқа мақолалар: « Қурилиш соҳаси: Замонавий уй-жойлар, обод кўчалар\tҲамкорлик меваси »


Ўзбекистон газ нархини кўтарди\nЎзбекистон Қирғизистонга сотилаётган газ нархини 14 фоизга кўтарди. Бироқ қирғиз ҳукумати аҳоли учун газ нархини кўтармасликка ваъда бермоқда.\nҚирғизистон Энрегетика вазирлиги тарқатган маълумотда айтилишича, Ўзбекистон иккинчи ярим йилликда Қирғизистонга сотиладиган газ нархини 14 фоизга, пул ҳисобида эса 34,4 долларга қимматлатган.\nАгар Қирғизистон 2011 йилнинг биринчи олти ойида минг кубометр газни 243 доллардан сотиб олган бўлса, иккинчи ярим йилликда 278 доллардан пул тўлайди.\nҚирғизистон энергетика вазирлигига кўра, нархнинг кўтарилиши оқибатида ўзбек гази жам 2 , 5 миллион долларга қимматлаган.\nБироқ Қирғизистон ҳукумати аҳолига берилаётган газ нархини оширмоқчи эмас. Ҳукумат “Қирғизгаз” ташкилотига 2.5 миллион доллар маблағни бюджет ҳисобидан ўтказиб беришини ва шу билан аҳолига бериладиган газ нархининг қимматлаши олди олинишини билдирди.\nЭнергетика вазирлиги эса Ўзбекистон ҳар уч ойда газ нархини ошираётганини ва 2011 йилгача гах нархи яна кўтарилиши мумкинлигидан аҳолини огоҳлантирди.\nАснода Қирғизистон парламентининг айрим депутатлари ёз мавсумида Ўзбекистон ва Қозоғистонда сув танқислиги юзага келаётганини эсга олишиб, қўшни давлатлар билан газ, чегара ва бошқа муаммоларни ҳал этишда бу омилдан фойдаланиш зарурлигини таъкидлашмоқда.\n- Бу каби муаммоларни ҳал этишда актуал муаммо бўлиб турган сув масаласидан унумли фойдаланишимиз зарур. Қўшни давлатлар бизга таалуқли муаммоли масалаларни ҳал қилса, биз ҳам уларга сув масаласида ёрдам кўрсатишимиз керак. Қирғизистоннинг собиқ президентлари давридагидек, қўшни давлатларга сувни яширинча сотилишига тўсиқ қўйишимиз лозим, - деди парламент депутати Бактибек Калмаматов.\nБироқ иқтисодчи олим Аилчи Сарибоев “Сиёсатчилар томонидан масаланинг бу тарзда кўндаланг қўйилиши қўшни давлатлар ўртасида иқтисодий уруш ҳолатини пайдо қилади”, деган фикрда.\nУнга кўра, қўшни давлатларнинг газ ва нефт каби маҳсулотларига қарам бўлган Қирғизистон, ўз энергетик этиёжини барқарор таъминлаши учун энг аввало Ўзбекистон ва Қозоғистон олдида сув заҳираларидан ҳамкорликда фойдаланиш мажбуриятини олиши зарур.\n- Бундан ташқари Марказий Осиё давлатлари ҳар бир иқтисодий масалани алоҳида-алоҳида муҳокама қилмасдан, комплексли тарзда муҳокама қилса мақсадга мувофиқ бўлар эди. Масалани “Сен менга газни қимматлатсанг, мен сенга сув бермай қўяман” қабилида ҳал этишга чақириқ эса, сиёсатчилар даражасининг пастлиги ифодасидир, -дейди Айилчи Сарибоев


Токиода Олимпиада қишлоғи шифохона сифатида фойдаланилиши...\n03.04.2020 15:18 0 1166\nСпортчилар учун Токиода қурилаётган Олимпиада қишлоғи вақтинча коронавирусга чалинган беморларга шифохона тарзида берилиши мумкин, дейди ўз хабарида «Ассошиэйтед Пресс».\nЯпонияда ҳозиргача 3508 та юқтириш ҳолати аниқланган. Жумладан, 712 нафар одам вирусни февраль ойи Япония соҳилларида карантинда ушланган «Diamond Princess» круиз кемасида юқтириб олишган. 84 киши вафот этди, 72 нафари оғир ҳолатда, 1124 киши тузалиб, шифохонадан чиққан. Япония Соғлиқни сақлаш вазирлиги ҳисоб-китобига кўра, янги коронавирус инфекциясини жами 229,5 минг киши юқтириб олиш эҳтимоли бор.\nолимпиада Япония Токио 2020 коронавирус


Ким ошди савдоси орқали сотиб юборилган ер майдонидаги боғлардан қанақа солиқ тўланиши лозим?\nКорхонамиз таъсисчилари 2016 йилнинг декабрь ойида Тошкент вилояти Зангиота тумани хокимлиги томонидан ташкиллаштирилган ким ошди савдоси орқали 35 га ер майдонидаги боғни фермер хўжалиги ташкил қилиш максадида сотиб олишган. 2017 йилнинг май ойида ушбу боғни қайта сотувга қўйиб сотиб юборишга қарор қабул қилди. Фермер хўжалиги ташкил килинган ушбу ер майдонидаги боғлардан хеч қанақа фойда ва даромад олинмади.\nРедакция от 22.05.2017\nҚонунчиликка мувофиқ корхонага мулк сифатида берилган ер майдонлари бухгалтерия ҳисобида асосий воситалар сифатида 0110 "Ер" счётида ҳисобга олиб борилади. Ушбу ер майдонига экилган мевали дарахт ва кўчатлар эса 0180 "Кўп йиллик ўсимликлар" счётида ҳисобга олинади.\nКорхонанинг асосий воситалари чиқиб кетишидан олинган даромадлар суммаси бошқа даромадлар таркибида корхона асосий фаолият бўйича қанақа солиқ турини тўлаётган бўлса ўша солиқнинг солиқ солинадиган базасига қўшилган ҳолда солиққа тортилади.\nАсосий воситалар чиқиб кетишидан олинадиган даромад сифатида бухгалтерия ҳисоби тўғрисидаги қонун ҳужжатларига мувофиқ белгиланадиган асосий воситалар чиқиб кетишидан олинадиган фойда қаралади (СКнинг 133-мод.).\nАсосий воситаларни сотишдан олинган молиявий натижа (фойда ёки зарар), сотувдан тушган тушум ва сотилаётган асосий воситаларнинг қолдиқ (баланс) қиймати ўртасидаги фарқ сифатида белгиланади. Бунда, резерв капитални ҳисобга олиш ҳисобварақларида ҳисобга олинадиган асосий воситаларни қайта баҳолаш натижаларига (сальдога) тузатилади (АВда 29.08.2004й 1401-сон билан рўйхатга олинган Асосий воситалар қийматини балансдан чиқариш тартиби тўғрисидаги Низомнинг 24-банди).\nУмумбелгиланган солиқ тўловчиларнинг бошқа даромадлари жами даромад таркибига киритилади (СКнинг 129-мод.).\nҚўшилган қиймат солиғи тўловчилари учун асосий воситалар реализация қилиш нархи билан қолдиқ қиймати ўртасидаги ижобий фарқ ҚҚС бўйича солиқ солинадиган база ҳисобланади (СКнинг 204-мод.).\nЯгона солиқ тўлови тўловчилари эса бошқа даромадларни ялпи тушум таркибига қўшган ҳолда асосий (соҳа) фаолият тури учун белгиланган ягона солиқ тўлови ставкалари бўйича солиққа тортадилар (СКнинг 353-мод.).\nАгар корхонангиз янгидан ташкил этилган бўлиб, давлат рўйхатидан ўтказилган пайтдан эътиборан қишлоқ хўжалиги товарлари ишлаб чиқарувчиси сифатида ягона ер солиғи тўловчиси бўлса, унда асосий воситаларни чиқиб кетишидан олинган даромад суммасидан хеч қандай солиқлар тўланмайди. Ягона ер солиғини тўловчилар учун СКнинг 132-моддасида назарда тутилган бошқа даромадларга солиқ солинмайди (СКнинг 363-мод.).


Андрей Канчельскиснинг кечаги гапларига Нўъмон Ҳасановдан жавоб » Ўзбекистон янгиликлари – Zamin.uz\n, 30 2020, 20:53\n21 сен, 19:21 1 671 Спорт\nБитта футболчини жойи алмашиши кўп нарсани ўзгартириб юборади. Марказий ҳимояда эса муаммоларимиз бор эди. "Андижон"ни юта олмадик, шундай бўлсада "Локомотив" билан ўйинни кавлаштириб кераксиз гапларни айтиш шарт эмас эди. Ҳозир айбдор мен бўлиб қолаётганим тушунарсиз ҳолат. Ҳар қандай ҳолатда ҳам эркакларча иш тутиш керак", - дейди Нўъмон Ҳасанов.\nАндрей Канчельскис "Машъал"дан учралган мағлубиятга қандай изоҳ берди? 24 авг, 10:35\nНўъмон Ҳасанов: “Голгача яхши ўйнадик, холос” 19 мая, 12:45


GM Uzbekistan компанияси ўз номини UZAUTO MOTORS’га ўзгартирди. Бу ҳақдаги маълумот Корпоратив ахборот ягона порталида эълон қилинди.\nМаҳаллий нашрларнинг хабар қилишича, GM Uzbekistan компанияси номи ўзгариши ҳақидаги хабарлар февралда ойида тарқалганди. Ўшанда «Ўзавтосаноат» General Motors улушини сотиб олгани туфайли ном ўзгараётгани хабар қилинган.\nАйтилишича, номни ўзгартириш тўғрисидаги қарор 26 июнь куни бир овоздан қабул қилинган. Таъсис ҳужжатларидаги тегишли ўзгартиришлар 1 июлда рўйхатга олинган.\nGM Uzbekistan 2008 йилда ташкил топган бўлиб, 10 йилдан зиёд вақт мобайнида «Ўзавтосаноат» ва АҚШнинг General Motors компанияси қўшма корхонаси сифатида фаолият олиб борди.


Екатеринбургда ШҲТ саммити иш бошлади\n28 ноябр 2020, Тошкент вақти: 22:18\nРоссиянинг Екатеринбург шаҳрида Шанҳай ҳамкорлик ташкилотининг икки кунлик саммити иш бошлади.\nУшбу саммитда қатор муҳим масалалар, жумладан, хавфсизликни таъминлаш, Афғонистондаги вазият ва Шимолий Кореянинг сўнгги ҳаракатлари муҳокама қилинади.\nШҲТ га Россия, Хитой, Ўзбекистон, Қозоғистон, Тожикистон ва Қирғизистон аъзо бўлган.\nАфғонистон, Покистон, Ҳиндистон ва Эрон эса Екатеринбург саммитида кузатувчи сифатида иштирок этмоқдалар.\nСаммит муносабати билан Екатеринбургда хавфсизлик чоралари кучайтирилган. Сўнги маълумотларга кўра, хавфсизлигини таъминлаш мақсадида шаҳар кўчаларига милициянинг 11 минга яқин ходими сафарбар қилинган.


Ҳаво булут бўлганда нега бош оғрийди? - Darakchi\nСАЛОМАТЛИК 17.01.2020, 18:29\nТеглар: шифокор, савол\n"Даракчи" газетасининг ҳар сонида "Шифокорга саволим бор" рукни остида мухлислардан келган саволларга мутахассис шифокорларнинг жавоблари бериб борилади. Газетанинг 2020 йил 4-сонида "Ҳаво булут бўлса нега бош оғрийди?" "Доимий иситма кўтарилиши хавфлими?" "Оғиздаги нохуш таъм сабаби нима?" "Ёш қизчада туклар кўпайиши гормонал ўзгариш белгисими?" каби бир қатор саволларга шифокор Гулчеҳра Ортиқова жавоб берди:\n“ҲАВО БУЛУТ БЎЛСА, БОШИМ ОҒРИЙДИ...”\n“Менинг саломатлигимга об-ҳаво ўзгариши ёмон таъсир қилади. Масалан, ёмғир ёғишидан олдин бошим лўқиллаб оғрийди, қон босимим тушади... Бунинг олдини олиш мумкинми?”\nМастурахон, Тошкент вилояти\nОб-ҳаво ўзгариши ҳар бир одамга турлича таъсир кўрсатади. Об-ҳаво ўзгаришига сезгирлик тиббиётда “метеотаъсирчанлик” деб аталади. Бу ҳолат кўпинча тоза ҳавода, табиат қўйнида кам бўладиганларда, асосан ўтириб ишлайдиган, ақлий меҳнат билан шуғулланадиган, бадантарбия қилмайдиган кишиларда кузатилади. Ҳозирги вақтда метеотаъсирчанлик аломатлари сифатида одамда кайфият бузилиши ва бош оғриғидан ташқари, ҳолсизлик, тез чарчаш, уйқучанлик, асабийлик ҳам кузатилади. Баъзида шамол йўналишининг ўзгариши ҳам бундай кишиларда сабабсиз бош ва бўғим оғриқларига сабаб бўлади. Албатта инсон об-ҳаво ўзгаришини назорат қила олмайди. Аммо ўз организмига об-ҳаво ўзгаришига мослашишга кўмаклашиши мумкин.\nБунинг учун айрим оддий қоидаларга амал қилиш керак:\nАввало иммунитет, юрак-қон томир ҳамда ҳазм тизимларини мустаҳкамлаш ҳақида қайғуриш керак.\nКимдаки иссиқ ҳаво циклонлари яқинлашиши билан таъсирчанлик ортса, уларга организмни кислород билан бойитишга ёрдам берувчи жисмоний машқларни: югуриш, тоза ҳавода юриш, тоққа сайрга чиқиш, нафас гимнастикаси, танани совуқ сув билан артиш кабиларни тавсия қилиш мумкин.\nЧидамлиликни ошириш учунбассейнда чўмилиш, оёққа совуқ ва илиқ сувли контраст ванна қилиш, эрталабки гимнастика, ўз-ўзини ишонтириш (медитация)тавсия этилади.\nБарча витамин ва микроэлементларни ўз ичига олган тўлақонли овқатланиш ҳақида ҳам унутмаслик лозим. Овқатда аскорбин кислота (витамин С), каротин (витамин А), минерал моддалар тўйинмаган ёғ кислота миқдори етарли бўлиши зарур.\nИссиқ мавсумда таъсирчанлик кучаймаслиги учун жуда тўйиб овқатланмаслик талаб этилади.\nСаволларнинг жавобини батафсил "Даракчи" газетасининг 4-сонида ўқишингиз мумкин.\nШифокор режали операциядан олдин беморни кўриш вақтида шахсий ҳимоя воситасини кийиши, бемор коронавирусга таҳлил топшириши шартми?\nАОКАда Коронавирусга қарши кураш штаби аъзоси Хабибулла Оқилов иштирокида ўтказилган брифингда муҳим савол ва мурожаатларга жавоб берилди.Саволлар: Хусусий жарроҳлик клиникаси раҳбариман. Соғлиқни сақлаш вазирлигининг ҳозирги...\nУРОЛОГ ОНЛАЙН МАСЛАҲАТИ\nУРОЛОГ ОНЛАЙН МАСЛАҲАТИ +998901787011 30 МИНГ СЎМ (Click, Payme).Янги олинган тайёр таҳлил натижалари, УТТ маълумотларини телеграмм орқали юборинг, нимадан шикоят қилаётганингиз ҳақида ёзинг, Сизнинг телеграмм...


Марко Симич «Пахтакор» билан 2,5 йиллик шартнома тузди\n19:28 / 23.06.2017\nТошкентнинг «Пахтакор» клуби бугун — 23 июнь куни бош мураббий Шота Арвеладзени ва жамоанинг янги футболчиси Марко Симични жамоатчиликка расман таништирди.\n«Трибуна.uz» мухбири берган маълумотга кўра, «Ростов» клубидан трансфер қилинган бу черногориялик футболчи билан 2,5 йиллик шартнома тузилди, бу шартнома кейинчалик узайтирилиши мумкин. Ушбу марказий ҳимоячи янги клубида 55-рақамли футболкада тўп суради.\nСимич «Ростов»га қадар Беларусь, Болгария, Сербия, Венгрия клубларида, шунингдек, Туркиянинг «Кейсериспор», Исроилнинг «Хапоэл Т-А» клубларида тўп сурган. Черногория миллий термасига 2013 йилда жалб қилинган ҳимоячи ҳозирга қадар 21 та учрашувда майдонга тушган.\nПахтакор шартнома Марко Симич


ОАК: 2019 йил 1 сентябрдан бошлаб чет тили бўйича малакавий имтиҳон топшириш тизими бекор қилинади\nПойтахтимиздаги Миллий матбуот марказида “Олий малакали илмий ва илмий-педагог кадрларни аттестациядан ўтказиш тизимини янада такомиллаштириш чора-тадбирлари” мавзусида матбуот анжумани бўлиб ўтди.\nЎзбекистон Республикаси Вазирлар Маҳкамаси ҳузуридаги Олий аттестация комиссияси(ОАК) томонидан ташкил этилган тадбирда соҳа ҳодимлари, мутахассислар, ёш олимлар, эркин тадқиқотчилар ва журналистлар иштирок этди.\n– Бугун замон шиддат билан ривожланмоқда, – деди Ўзбекистон Республикаси Вазирлар Маҳкамаси ҳузуридаги ОАК раиси Аҳмадбек Юсупов. – Илм-фанда ҳам қатор ютуқларга эришилмоқда. Шуларни инобатга олган ҳолда комиссиямиз тизимида ҳам қатор ўзгаришлар қилинди. ОАК фаолиятини янада такомиллаштириш бўйича қатор ишлар олиб борилмоқда. Жумладан, мамлакатимизда рейтинги юқори 30 та олий таълим муассасаси қаторига кирган олийгоҳларга имтиёзлар берилди. Ўзбекистон Республикаси Фанлар академияси, ҳуқуқни муҳофаза қилувчи давлат органлари ва Мудофаа вазирлиги ҳайъати тавсия этган идоравий мансуб олий таълим муассасалари кенгашларига синов тариқасида 2019 йилнинг 1 октябридан бошлаб талабгорларни бевосита доцент ва катта илмий ходим илмий унвонларида, 2020 йилнинг 1 январидан бошлаб эса профессор илмий унвонида тасдиқлаш ҳуқуқи бериш кўзда тутилган.\nТадбирда таъкидланишича тизимни янада такомиллаштириш мақсадида 2020 йил 1 январдан uza.uz сайтида тадқиқотчиларнинг изланишлари тўлиқ шаклда ёритилади. Илмий унвонлар олиш тартиби илғор хорижий амалиётга яқинлаштирилиб, жараён соддалаштирилади. Нашрчилик фаолияти янада фаоллашиб, олий таълим ва илмий-тадқиқот муассасалари ўртасида соғлом рақобат шакллантирилади.\nОлий ўқув юртидан кейинги таълим босқичига қабул қилинишида талабгорлар чет тилидан кириш имтиҳонларини топширар эди. Олий таълимдан кейинги таълим босқичига қабул қилингандан кейин ҳам талабгорлар яна чет тилларидан малака имтиҳонларини топширишади. Мутахассисларнинг таъкидлашича, ушбу синов жараёнлари бир-бирини такрорлар эди. Айнан ана шулар инобатга олиниб 2019 йил 1 сентябрдан бошлаб чет тили бўйича малакавий имтиҳон топшириш тизими бекор қилиниши кўзда тутилган.\nАнжуманда журналистлар саволларига атрофлича жавоб берилди.


ЎзА - Чавандозлар сараланмоқда\n04.05.2018 07:00 Чоп этиш версияси\nТошкент шаҳридаги “Universal Jumping Club” клубида от спорти бўйича Ўзбекистон чемпионати бошланди.\nМусобақанинг дастлабки кунида «Дрессаж» беллашувлари бўйича ғолиблар номи аниқланди. Беллашувлар бир неча босқичда ўтказилди. Мусобақаларда чавандозларнинг ижро элементлари босқичма-босқич мураккаблашиб борди.\n“Дрессаж” Ўзбекистон чемпионати биринчи босқичининг ўрта соврин баҳсларида Инна Токмокова "Кедарь" лақабли оти билан биринчи ўринни эгаллаган бўлса, кичик соврин беллашувларида Оксана Павлива "Файбле" лақабли оти билан ғолибликни қўлга киритди.\nШунингдек, турли йўналиш ва отларнинг ёш тоифаларида Анна Лисяк, Алёна Зорькина, Гулмира Саидолимова, Евдокия Кемалова шоҳсупанинг энг юқори поғонасидан жой олди.\nЧемпионатда катталар ўртасида от йўрттириш баҳслари ҳам ўтказилмоқда.\nМамлакатимиз миллий олимпия қўмитаси матбуот хизматидан хабар беришларича, 5-8 май кунлари 1998-2000 йилларда туғилган спортчилар ўртасида шу йўналишда мусобақалар ўтказилади.\n14:06 Осиё ўйинлари – 2018: Яна бир неча дақиқалардан сўнг...\n14:47 "Ўзэкспомарказда" Тожикистон саноати маҳсулотлари кўргазмаси давом этмоқда


Улуғбек Бақоев Норхоновга қандай танбеҳ берди?\n14 июнь, 2020, 21:08\nТеглар:Суперлига | Сўғдиёна | Улуғбек Бақоев\nНорхонов пенальтини аниқ амалга ошира олмади, аммо ўйиндан гол киритишга эришди.\nCoca Cola Суперлига 4-туридан ўрин олган “Сўғдиёна” ҳамда “Пахтакор” жамоалари ўртасидаги ўйиндан сўнг мезбонлар устози Улуғбек Бақоев учрашув ҳақидаги ўз фикрларини билдириб ўтди.\n“Бугун амалдаги чемпионга қарши баҳс олиб бордик. Пандемия боис ўйин ритмини йўқотган эдик. Дастлабки 3 турда 1 очко ишладик. Йигитларга бугунги ўйин учун ташаккур изҳор этаман, қийин учрашувда ғалаба қозондик. “Пахтакор”га ОЧЛ баҳсларида омад тилайман.\nНорхоновга нима дедим? Муаммо гол кирита олмаганида эмас, шошилганида. Бундай вазиятларда асло шошма-шошарликка берилиш керак эмас. Бутун жамоа унга ёрдам берди ва Норхонов гол киритиб, ғалаба келтирди. Ўйлашимча, ўзининг хатосини тўғрилай олиш инсоннинг маҳоратини кўрсатиб беради”, - деди Бақоев.


Савол: Хотин: «Талоғимни беринг», деса, эр: «Биттасан», деса, нечта ва қандай талоқ тушади?\nЖавоб: Битта ражъий талоқ тушади («Фатавои ҳиндия»).\nСавол: Хотин эрига: «Сен менинг эрим эмассан», деса, жавобига эри: «Тўғри айтдинг», деса, талоқ тушадими?\nЖавоб: Агар эр: «Тўғри айтдинг» деганида талоқни ният қилса, тушади. Талоқни ният қилмаса, тушмайди («Фатавои ҳиндия»).\nБир аёлнинг эри сафарга кетиб, бедарак бўлиб, на ўлгани, на тириклиги маълум бўлмаса, Ҳанафий мазҳабига биноан, бир ривоятда эрининг тенгдошлари вафот этиб кетгунигача, баъзи ривоятларда тўқсон, баъзиларнинг наздида эса етмиш йилгача кутишига фатво берилган. Аммо аёлнинг ёлғиз ҳолатда иффатини сақлаши, зинога юриб кетмаслигининг тадбирини қилиб, нону нафақасини топишда қийналишини эътиборга олиб, никоҳни бекор қилишга ҳаққи бор. Лекин бунинг учун бир неча шартлар мавжуд:\nСавол: Эр-хотин жанжаллашиб, хотин: «Жавобимни беринг!» деди. Эр: «Йўқол! Отангникига жўна! Жавобингни бердим», деса, неча талоқ талоқ тушади?\nЖавоб: Бу ўринда учта жумла бор. Биринчиси – «Йўқол», иккинчиси – «Отангникига жўна!» учинчиси – «Жавобингни бердим». Хотиннинг «Жавобимни беринг», дейиши «музокараи талоқ», яъни талоқни музокара қилиш ҳолати бўлиб, ушбу ҳолатда «Йўқол» деган киноя лафзи билан бир боин талоқ тушади. Иккинчи – «Отангникига жўна!» лафзи киноя лафзи бўлиб, бу билан боин талоқ тушади.\nالبائن الكنائى لا يلحق البائن\n«Боин талоққа киноий боин талоқ қўшилмайди» деган қоидага биноан, бу ҳолатда иккинчи талоқ тушмайди. Учинчи – «Жавобингни бердим» лафзининг айтилиши бизнинг урфда сариҳ талоқ саналиб, у билан ражъий талоқ тушади. Хуллас, ушбу лафзларнинг айтилиши билан икки талоқ тушади.\nОладиган нарсадан татиб кўриш\n3 йил аввал 45583 fiqh.uz\n6 йил аввал 4335 Шайх Муҳаммад Содиқ Муҳаммад Юсуф


Ислом дини аёл кишини илмли, маърифатли бўлишга буюради. Тарихдан маълум, аёллар ҳам Ислом раҳнамолигида илм ва маданиятнинг энг юқори даражасига кўтарилганлар. Аёллардан машҳур табиблар етишиб чиққан. Мисол учун турли кўз касалликларини аниқлаб, давосини топган Зайнаб ва Қози Абу Жаъфар Тофжолийнинг қизи Уммул Ҳусно араб дунёсининг машҳур табибаларидан ҳисобланган. Яна Карима Утрузия, Саййида Нафийса бинту Муҳаммад каби аёл муҳаддислар ҳам бўлган.\nАллоҳ таоло марҳамат қилади: “Ким, у хоҳ эркак бўлсин, хоҳ аёл, мўминлик ҳолида савобли ишлар қилса, айнан улар жаннатга кирурлар ва уларга хурмо данагининг ипича ҳам зулм қилинмагай” (Нисо сураси, 124)\nОдилжон Нарзуллаев Янгийўл туман Имом Султон жоме масжиди Имом хатиби\nДругие материалы в этой категории: « Расулуллоҳ яхшилик ойи деб номлаган ой муборак бўлсин!\tЯНГИ ОЙНИ КЎРГАНДА ДУО ЎҚИШ »


ЎзА - Юқори сифат, замонавийлик ва қулай нарх – корхона шиори\nЮқори сифат, замонавийлик ва қулай нарх – корхона шиори\n02.02.2017 18:06 Чоп этиш версияси\n2016 йил сентябрь ойида Москвада ўтказилган “Тўқимачилик ва енгил саноат – 2016” тўқимачилик ва енгил саноат маҳсулотлари, техника ва технологиялари халқаро ярмаркасида "Sedat Triko Tashkent" масъулияти чекланган жамиятининг "Made in Uzbekistan" бренди остидаги маҳсулотлари юксак баҳоланди. Корхонанинг рақобатбардош, юксак дид ва замонавий дизайн билан ажралиб турувчи тўқимачилик ва енгил саноат маҳсулотлари хорижлик ҳамкорларга манзур бўлди. Корхона ярмарканинг махсус сертификатига муносиб топилди.\nМамлакатимизда тўқимачилик саноатини янада ривожлантириш, пахта толасини қайта ишлашни кенгайтириш ва юқори қўшимча қийматга эга тайёр маҳсулотлар ишлаб чиқаришни кўпайтиришга алоҳида эътибор қаратилмоқда. Пахта толасини қайта ишлаш билан бир қаторда тайёр трикотаж ва тикувчилик буюмлари, матолар, гилам тўқиш, пайпоқ ва бошқа маҳсулотлар ишлаб чиқариш ҳажми кенгаймоқда. Ўзбекистон Республикаси Президентининг 2016 йил 21 декабрдаги "2017-2019 йилларда тўқимачилик ва тикув-трикотаж саноатини янада ривожлантириш чора-тадбирлари дастури тўғрисида"ги қарори бу борадаги ишларни янги босқичга кўтарди.\n"Sedat Triko Tashkent" Ўзбекистон – Туркия қўшма корхонасида ишлаб чиқарилаётган ип-калава, мато, турфа хилдаги тикувчилик-трикотаж товарлари, махсус кийимлар, пойабзаллар учун аксессуарлар, тайёр тўқимачилик маҳсулотлари ички бозорга етказиб берилиши билан бир қаторда экспорт қилинмоқда. 2016 йилда экспорт ҳажми 2015 йилга нисбатан 70 фоизга ошди, 95 нафар янги иш ўрни яратилди.\n– Фаолиятимизнинг дастлабки йилларида кийим-кечак ва пойабзаллар учун аксессуарлар ишлаб чиқариш билан шуғулланар эдик, – дейди корхона бош муҳандиси Ҳакан Оздемир. – Бугунги кунда маҳсулотларимиз турини кўпайтириб, уларни экспорт қилишга эришдик. Корхонамизга Италияда ишлаб чиқарилган замонавий тўқув дастгоҳлари ўрнатилди. Ўзбекистонлик тадбиркорлар билан ҳамкорлик қилишдан манфаатдормиз. Зеро, юртингизда кичик бизнес ва хусусий тадбиркорликни қўллаб-қувватлаш ва ривожлантириш бўйича барча шарт-шароитлар яратилган.\n2017-2018 йилларда корхона маҳсулотларини Европа бозорларига чиқариш режалаштирилган.\n2016 йил корхонада янги инвестициявий лойиҳа амалга оширилди. Навоий вилоятининг Зарафшон шаҳрида импорт ўрнини босувчи ва юқори сифатли акрил ип-калава ишлаб чиқаришга мўлжалланган фабрика ишга туширилди. Ҳозир бу ерда 150 нафар ишчи меҳнат қилмоқда. Жорий йилда "Sedat Triko Tashkent" корхонаси ва унинг Зарафшон шаҳридаги филиалида янги лойиҳаларни амалга ошириш режалаштирилган. Бу эса экспорт ҳажмини ошириш, 50 нафар янги иш ўрнини яратиш имконини беради.\n"Sedat Triko Tashkent" корхонаси халқаро Ўзбекистон пахта ва тўқимачилик ярмаркасида фаол иштирок этиб келмоқда. Бу эса ички бозорни харидоргир маҳсулотлар билан тўлдириш баробарида уларнинг жаҳон бозорида рақобатбардошлигини оширишга ёрдам бермоқда. Корхонанинг «Tommy Walker» бренди остида ишлаб чиқарилаётган ўсмирлар ва ёшларга мўлжалланган тўқимачилик маҳсулотлари сифат ва ҳамёнбоплиги билан хорижлик ҳамкорларга манзур бўлаяпти. «Сeylan» бренди остида эса чақалоқлар учун маҳсулотлар ассортименти етказилиб берилмоқда.


Қримдаги портлашда ўлганлар 18 кишига етди. Воқеа террор ҳужуми деб тан олинди – КУН УЗ\nГлавная / Жаҳон / Қримдаги портлашда ўлганлар 18 кишига етди. Воқеа террор ҳужуми деб тан олинди\nAnonymous 17.10.2018\tЖаҳон Comments Off on Қримдаги портлашда ўлганлар 18 кишига етди. Воқеа террор ҳужуми деб тан олинди 40 Показы\nРоссия ҳуқуқ-тартибот идоралари Қрим яриморолининг шарқида жойлашган Керчь шаҳридаги техникумда 17 октябрда содир бўлган портлашни расман террор ҳужуми деб атади. Россия Тергов қўмитаси “Террористик акт” моддаси бўйича жиноят иши очди.\nПортлашдан ўлганлар сони 18 кишига етди, 50 ка яқин киши яраланди. Яраланганларнинг кўпчилиги болалар ва ўсмирлар эканлиги айтилмоқда.\nПортлашни бир талаба амалга оширган. Бу ҳақда Россия томонидан аннексия қилинган Қрим раҳбари Сергей Аксенов баёнот бнерди. Аксеновга кўра, талаба ўзини ўлдирган.\nПортлаш 17 октябрь куни Қрим яриморолининг шарқида жойлашган Керчь шаҳридаги техникумда рўй берди. Россия Аксилтеррор қўмитасига таяниб, ахборот агентликларининг хабар қилишича, номаълум портловчи мослама портлаган.\nОлдинроқ “Криминформ” сайти манба келтирмай технологик техникум олдида газ портлагани, дастлабки маълумотларга кўра, 10 нафар одам ҳалок бўлганини хабар қилган эди.\n“ТАСС” агентлиги эса исми ошкор қилинмаган расмийга таянган ҳолда бир “неча одам“ ҳалок бўлганини хабар қилган.\nПред. АҚШ Эроннинг ҳарбийлашган қўшинига нисбатан санкция жорий қилмоқда\nСледующая Президентнинг “Халқ қабулхонаси” вакили пора олаётганда қўлга тушди


ОТБ: Марказий Осиёни мисли кўрилмаган инқироз кутмоқда - Zamin.uz\n18:18 / 01.05.2020\nОТБ: Марказий Осиёни мисли кўрилмаган инқироз кутмоқда\nКоронавирус пандемияси туфайли Марказий Осиё минтақасидаги иқтисодий инқирознинг ҳажми ва кўлами мисли кўрилмаган даражада бўлади. Бу ҳақда Осиё тараққиёт банки (ОТБ) ҳисоботида айтиб ўтилди.\n"Ҳозирги вақтда минтақа таъминот занжири, туризм, пул ўтказмалари ва молиявий оқимларга таъсир кўрсатадиган глобал ва минтақавий алоқалардаги бузилишларни енгиб ўтиши керак. Шу билан бирга, чеклов чоралари туфайли маҳаллий ишлаб чиқаришнинг пасайиши кутилмоқда. Бундан ташқари, нефт экспорт қилувчилар (Қозоғистон, Туркманистон назарда тутилмоқда - sof.uz) нефт нархининг кескин пасайиши билан курашиш керак. Минтақадаги кўплаб мамлакатлар учун иқтисодий инқироз 2008-2009 йиллардаги глобал молиявий инқироз ва 2014–2015 йилларда нефт нархининг пасайиш даврига қараганда ёмонроқ бўлиши кутилмоқда", - таъкидланади ҳисоботда.\nМутахассисларнинг фикрига кўра, пул ўтказмалари ҳамда молиявий захираларнинг чекланганлиги Covid-19 инқирозидан кейин минтақа иқтисодиёти тикланишини секинлаштиради.\nОТБ 2020 йилда Марказий ва Ғарбий Осиёда ялпи ички маҳсулот ўсиши сезиларли даражада пасайишини башорат қилмоқда, шундан сўнг 2021 йилда заиф тикланиш бўлади.\nИқтисодий ўсиш. Манба: ОТБ\nМутахассисларнинг таъкидлашича, ушбу глобал пандемия доимий изларни қолдириши мумкин, бу эса жаҳон иқтисодиётида туб ва доимий ўзгаришларга олиб келади. Инқирозгача бўлаётган очиқ савдо ва инвестиция тизимидан воз кечиш Марказий ва Ғарбий Осиёда ўсишни ёмонлаштириши мумкин.\n2020 йил март ойида, Марказий ва Ғарбий Осиёда Covid-19 тарқалиши бошланганида, Қозоғистон, Қирғизистон ва Тожикистонда инфляция ўсиши бироз тезлашди, Арманистон, Грузия ва Ўзбекистонда эса барқарор бўлиб қолди, Покистонда пасайган.\nИнқироздан кейин ҳукуматлар молиявий захираларини тиклашлари ва қарз мажбуриятларини камайтиришлари керак. Шунингдек, улар хусусий сектор иштирокида кучли ва барқарор тикланишни таъминлаш учун ислоҳотларга содиқлигини яна бир бор намоён қилишлари керак.\n"Иқтисодиётни ушлаб туриш ва пандемияни олдини олиш учун дадил ҳаракат талаб этилади. Марказий банклар кредит олиш учун катта ликвидликни таъминлаши керак. Ўз вақтида солиқ имтиёзлари шифокорларга маош тўлаш ва шахсий ҳимоя воситалари билан таъминлаш, шунингдек, бизнесни қўллаб-қувватлаш ва иш ўринларини сақлаб қолиш ҳамда ижтимоий ҳимоя муҳимдир", - дея тавсия қилади мутахассислар.\nҲукуматлар давлат харажатларини қайта йўналтиришлари, мавжуд молиявий захиралардан фойдаланишлари, грантлар ёки қарзларни молиялаштиришлари ва хусусий секторни ёрдам ва тикланиш ишларига жалб қилишнинг янги усулларини излашлари керак. Қайта тикланиш минтақадаги давлат ва хусусий секторнинг ролини мувозанатлаш учун имконият яратади. Хусусий сектор чекловлардан холи бўлиши, ўсиши ва иқтисодиётни жонлантириш ҳамда иш ўринларини яратишга тўла ҳисса қўшиши керак.\nиқтисодий инқироз Марказий Осиё пандемия “Замин” янгиликларини “Youtube”да кузатиб боринг


ОАВ: америкалик миллионер икки йилдан буён муҳожирларни қутқариш билан шуғулланиб келмоқда\n14:44 / 11.09.2015\nАмерикалик миллионер Кристофер Катрамбоне икки йилдан буён ўз кемасида бир неча ой Ўрта Ер денгизида сузиб юради ҳамда Африкадан Европага йўл олган қочқинларни қутқариб келади. У ҳақда Esquire нашри ёзди.\n33 ёшли тадбиркор Янги Орлеанда истиқомат қилади. У суғурта бизнеси орқали бойлик орттирди: у асос солган Tangiers Group фирмаси ихтилоф ўчоқларида ишлаётган журналистлар, ҳарбийлар ва ноҳукумат ташкилотлар ходимларини суғурталаш билан шуғулланади.\n2013 йилнинг июлида Ўрта Ер денгизида оиласи билан дам олаётган Катрамбоне сувда кийим-кечак сузиб юрганини кўрди.\nАниқланишича, Италиянинг Лампедуза оролига яқин жойда муҳожирлар қайиғи сув остига ғарқ бўлиб, 380 киши ҳалок бўлган экан. Сафардан қайтгач, бизнесмен муҳожирлик масалаларига қизиқиб қолди ва MOAS муҳожирларни қутқариш фондига асос солди.\n2014 йил августидан октябрига қадар Катрамбоне бошчилигидаги “Феникс” кемаси экипажи чўкаётган кемалардан 3 минг кишини қутқариб олди. 2015 йил майидан июлига қадар эса яна 5 минг киши қутқариб қолинди.


Президент Шавкат Мирзиёев бугун Ички ишлар вазирлигининг Ситуацион-таҳлилий марказида бўлди, деб хабар қилмоқда “Дунё” АА мухбири.\nДавлатимиз раҳбари матбуот хизмати маълумотига кўра, бу мажмуа ички ишлар органларининг куч ва воситаларини ахборот технологиялари асосида бошқаришга ихтисослашган. Замонавий бино қурилиб, 554 террабайт хотирага эга 18 та сервер, катта ҳажмли кузатув экрани, компьютерлар билан жиҳозланган.\nМарказда «102» тизими, видеокузатув камералари, интернет ва бошқа манбалардан келиб тушаётган маълумотлар автоматлашган тарзда йиғилади ва қайта ишланади. Қоидабузарлик автотранспортнинг давлат рақами ёки шахснинг юз қиёфаси орқали тезкор аниқланиб, қидирув ташкил этилади. Бу тизим сунъий интеллект ёрдамида ишлайди ва инсон омили минимал даражада. Булар орқали марказ бутун мамлакатимизда жамоат хавфсизлигини таъминлашга хизмат қилади.\nПрезидентимиз марказдаги шароитларни кўздан кечирди, иш тизими билан танишди. Бу ерда барча ҳуқуқ-тартибот идоралари ва шошилинч хизматлар маълумотларини интеграция қилиш зарурлигини таъкидлади.\nБу катта иш. Лекин қамров ва тезкорликни ошириш керак. Одамлар қачон ўзини хавфсиз, эркин сезади? Қачон турист кўпаяди? Жиноятчилик йўқ бўлса, хавфсизлигига ишонса, кўчада тартибдан тозаликкача - ҳаммаси таъминланган бўлса. Бунинг учун барча ҳуқуқ-тартибот идоралари маълумотларини бир муштдек интеграция қилиш керак. Бу интеграция кириб борган ҳар бир тармоқ ходимларининг дунёқарашини ўзгартириш зарур, - деди Шавкат Мирзиёев.\nАхборот технологиялари бўйича олий ўқув юртларида бу тизим учун кадрлар тайёрлаш, туман ва шаҳар ички ишлар бўлимларида замонавий технологиялар билан ишлайдиган таҳлилчилар фаолиятини ташкил этиш муҳимлиги таъкидланди. Ички ишлар тизимида “инсон омилини истисно этувчи” электрон навбат, масофадан мурожаат каби онлайн хизматларни кенг жорий этиш вазифаси қўйилди.\nМаҳаллаларда ижтимоий муаммоларни таҳлил қилиш, профилактика инспекторларининг кунлик иш фаолиятини режалаштириш ва мониторинг қилиш бўйича электрон тизим йўлга қўйиш топшириғи берилди.\nШу ерда Самарқанд вилоятида “Хавфсиз туризм” дастури доирасида йўлга қўйилган тизим намойиш қилинди.\nДавлат раҳбари ички ишлар тизимида қўлланилаётган замонавий техника ва янги хизмат кийими намуналарини ҳам кўздан кечирди.


«ВАТАНИМИЗ РАВНАҚИГА ҲИССА ҚЎШИШНИ ХОҲЛАЙМИЗ» - Ўзбекистон овози газетаси\n«ВАТАНИМИЗ РАВНАҚИГА ҲИССА ҚЎШИШНИ ХОҲЛАЙМИЗ»\n«Ёш сиёсатчи — 2016» кўрик-танловининг республика босқичи бўлиб ўтди\n«Ҳар бирида ўзига хос шижоат, аниқ мақсад ва мустаҳкам ирода мужассам. Бу қайси замон фарзандлари? Албатта, мустақил юртнинг бахтиёр ёшлари, менинг зукко тенгдошларим. Улар билан бир сафда эканимдан фахрланаман!..»\n«Ёш сиёсатчи — 2016» кўрик-танловининг республика босқичини кузатар экан, сирдарёлик иштирокчи Жамшид Баратовнинг кўнглидан ана шундай сўзлар ўтди.\nДарҳақиқат, ўз ҳудуди шарафини ҳимоя қилишга бел боғлаган ҳар бир йигит-қиз танловга пухта ҳозирлик кўргани, меъёрий-ҳуқуқий ҳужжатларни чуқур ўргангани, ўз устида астойдил ишлагани яққол намоён бўлди.\nАввал хабар берганимиздек, 15-17 декабрь кунлари пойтахтимизда Ўзбекистон Халқ демократик партияси Марказий Кенгаши ташаббуси билан анъанавий тарзда ўтказиб келинаётган «Ёш сиёсатчи» кўрик-танловининг якуний, республика босқичи бўлиб ўтди. Танловнинг Қорақалпоғистон Республика, Тошкент шаҳри ва вилоятлар босқичлари ғолиблари «Лойиҳа тақдимоти», «Савол-жавоб» ва «Нотиқлик санъати» шартлари асосида билимларини намойиш этишди.\nУмумий натижаларга кўра, хоразмлик иштирокчи Элнур Каримов учинчи ўринга лойиқ топилди. Пойтахтлик иштирокчи Абдулвоҳид Пазлиддинов эса иккинчи ўринни қўлга киритди. Танловнинг мутлоқ ғолиблиги фарғоналик Моҳидил Қурбоновага насиб этди. Қолган иштирокчилар турли номинациялар бўйича тақдирланди.\nКўрик-танловнинг тақдирлаш қисмида Ўзбекистон ХДП Марказий Кенгаши раиси Хатамжон КЕТМОНОВ билимли ва интеллектуал салоҳияти юқори ёшлар ҳақида самимий фикрлар билдирди. Барчани кириб келаётган Янги йил билан табриклади.\nИнтилувчан ва фаол ёшларнинг фикрлари билан қизиқдик.\nМирзоҳид ШОДМОНОВ, танлов иштирокчиси, Жиззах вилояти:\n— Жиззах давлат педагогика институти талабасиман. Мактабдаги устозларимдан чексиз миннатдорман. Уларнинг меҳнати туфайли давлат гранти асосида ўқишга қабул қилиндим. Инсон болалигида турли соҳаларга қизиқар экан. Мен ҳам бошқа болалар каби учувчи, космонавт, генерал бўламан, дер эдим. Вақт ўтгани сайин қизиқишларим орзуга, орзуларим аниқ бир мақсадга айланди. Англадимки, энг аввало, оиламга нафим тегадиган, ота-онам фахрланадиган инсон бўлиш менга кўпроқ бахт бераркан.\nОилада 6 нафар фарзандмиз. Акам олий маълумотли. Укам мен таҳсил олаётган институтнинг хорижий тиллар факультетида ўқийди. Опаларим ҳам ўзлари қизиққан соҳаларда меҳнат қилишяпти. Муҳими, инсон ҳаётидан мамнун бўлиб яшаши ва қилаётган ишидан роҳатланиши керак, деб ўйлайман.\nТанловдан бир олам таассурот олдим. Кўп нарсани ўргандим. Тенгдошларимга унда қатнашиб, омадларини синаб кўришларини тавсия қиламан.\nНиғматилла АБДУҚЎЧҚОРОВ, танлов иштирокчиси, Тошкент вилояти:\n— Танловга келишимдан олдин синглим мен ҳам бораман, деб туриб олди. Аввалига, бироз ноқулайдек туюлса-да, кейин унинг келганидан хурсанд бўлдим. Чунки ҳар бир шарт давомида унинг даврада борлиги менга куч-қувват бағишлади. Саволларга жавоб бериш, тақдим этилган лойиҳалар хусусида ҳакамлар ҳайъатининг фикрларини тинглаш ва албатта, дўстларим, яқинларимнинг қўллаб-қувватлашини кўриш мароқли бўлди.\n«Келажакка қадам» — иқтидорли ва ташаббускор ёшлар интернет тармоғи лойиҳасини тақдим этдим. Кўзлаган мақсадим касб-ҳунар коллежлари битирувчилари, умуман, ёшларнинг ишга жойлашиши учун қулай, замонавий усул жорий этишдан иборат. Яъни, мазкур сайтда ҳар бир соҳа учун алоҳида саҳифалар ташкил этилади. Ишга жойлашишни истаган йигит-қизлар ундан ўзларининг касбий кўникмаларини ошириш бўйича керакли тавсиялар, фикрлар ва саволларига жавоб олишлари мумкин бўлади.\nАзиза ҚЎЗИБОЕВА, танлов иштирокчиси, Қашқадарё вилояти:\n— Коллежни битиргач, олий ўқув юртига кириш учун имтиҳон топширдим. Лекин омадим келмади. Келажакда ҳуқуқшунос бўлишни орзу қиламан. Бунинг учун тарихимизни, дунё тарихини, қонунларни яхши билишим керак. Ўқиш ва изланишдан тўхтамайман. Ушбу танловда тайёргарлик кўриш ва унда қатнашиш жараёнида кўп нарса ўргандим. Бундан ҳурсандман.\nБугун дадам қўллаб-қувватлаш, менга мадад бўлиш учун Тошкентга бирга келди. Дадам хусусий тадбиркор. Кўп ишлайди, сафарда бўлади. Лекин акам ва мен учун, вақт ажратади. Доим ўқишимиз билан қизиқади. Ўзи ўқиган даврлар билан ҳозиргисини таққослаб, бизга ўрнак бўладиган гапларни кўп айтади. Яратилган имкониятлардан тўлақонли фойдаланаман, албатта, келаси йили ўқишга кираман.\nХуршида БОБОЖОНОВА, танлов иштирокчиси, Наманган вилояти:\n— Косонсой туманида «Аёллар ва ёшлар соғломлаштириш маркази»ни ташкил этиш лойиҳасини тақдим этдим. Бу орқали хотин-қизларни спортга жалб қилиш ҳамда соғломлаштириш имкони ортади. Шунингдек, коллеж битирувчилари иш билан таъминланади. Хотин-қизлар учун турли ўқувлар ташкил этиш, уларни фаол ижтимоий ҳаётга жалб қилиш масалалари ҳам кўзда тутилган.\nМақсадим лойиҳамни шунчаки тақдим этиш эмас, балки уни келажакда амалга оширишдан иборат. Танловда ғолиб бўла олмадим. Аммо бу билан тўхтаб қолмайман. Лойиҳамни рўёбга чиқариш ҳаракатида бўламан.\nМоҳидил ҚУРБОНОВА, танлов ғолиби, Фарғона вилояти:\n— Танловда юртимизнинг барча ҳудудларидан энг кучли, билимли ва ташаббускор ёшлар йиғилган. Энг аввало, улар билан бир сафда туриб вилоятим шарафини ҳимоя қилганимдан хурсандман. Иштирокчилар орасида энг ёши кичиги бўлганим учунми, уларнинг салобати босди, ҳаяжоним жуда кучли эди. Шунда менга ишонч билдирган яқинларим, устозларим кўз олдимга келди. Ҳаяжонимни енгиб, фикрларимни бир жойга жамлашга ҳаракат қилдим.\nТўғрисини айтсам, танловнинг мутлоқ ғолиби сифатида исм-шарифим ўқилганида қулоқларимга ишонмадим. Хурсандчилигимни сўз билан ифодалаб беролмайман. Бу ғалаба менга янада катта масъулият юклайди. Бу юксак ишончни оқлашим керак.\nПеризат УРАЗАЛИЕВА, танлов иштирокчиси, Қорақалпоғистон Республикаси:\n— Болалигимдан бироз ўжарман. Бирор нарсага қўл урсам, натижага эришмасдан кўнглим тинчимайди. Шундан бўлса керак, ўғил бола дўстларим ҳам бор. Улар самимий, садоқатли ва ҳар қандай вазиятда ёрдамга қўл чўзишади. Буларни айтишимга сабаб, «Ёш сиёсатчи-2016» кўрик-танловининг Республика босқичига чиқишимда ҳам улар кўпдан-кўп ёрдам беришди.\nТанлов орқали ўз иқтидоримни синовдан ўтказдим, сиёсий-ҳуқуқий билимимни мустаҳкамлашга эришдим, янги дўстлар орттирдим. Ўз ҳудудингда биринчи бўлиш яхши. Республикада биринчилик учун беллашиш ўзимга бўлган ишончни оширди. Зукко, кенг тафаккурли тенгдошларимни кўриб, фахрландим. Бир нарсани ишонч билан айта оламанки, бу танлов менинг депутатлик сари қўйган илк қадамим бўлди.\nТАНЛОВДАН КЕЙИНГИ МУЛОҲАЗАЛАР\n— Ушбу тадбирни ўтказишдан мақсад сиёсий билимга чанқоқ ёшларни рағбатлантириш ҳамда уларга йўл-йўриқ кўрсатишдан иборат, — деди ЎзХДП Марказий Кенгаши раиси ўринбосари Рустам Комилов. — Танловнинг асосий шартларидан бири ижтимоий лойиҳа тақдимоти ҳисобланади. Бу шарт орқали партиямиз дастурий мақсад-вазифалари ёшларнинг нигоҳида қандай ечим топишини ўзимиз учун белгилаб оламиз, янгича ёндашувларни кутамиз. Танлов давомида қизиқарли, асосли лойиҳалар тақдим этилди. Бундан жуда хурсандмиз.\nЁшларнинг фикр-мулоҳазаларидан келиб чиқиб, ўзимизга бир қанча вазифаларни ҳам белгилаб оляпмиз. Келажакда ёшлар билан ишлашда қайси масалаларга кўпроқ эътибор қаратишимиз кераклиги юзасидан хулоса чиқариш имкониятига эга бўлдик.\n— Ўғлим Муслимбекни қўллаб туриш учун Андижондан синглим билан бирга келдик — дейди Қорасув шаҳридаги 19-сонли ихтисослаштирилган мактаб-интернати ўқитувчиси Иродахон МАМАДАЛИЕВА. — Унинг муваффақиятларидан жуда ҳам хурсандман. Унинг ҳар бир ютуғи, у хоҳ кичик бўлсин, хоҳ катта, менга ўзгача ғурур бағишлайди. Оиламизда ўғлимни ҳамиша қўллаб-қувватлаймиз. Мактабда ўқиб юрган кезлариданоқ, бошқа тенгқурларидан ажралиб турарди.\n«Ёш сиёсатчи» танловида иштирок этиш ҳақида айтганида, бемалол тайёргарлик кўриши учун қулай шароит яратиб бердик. Чунки танлов фақат беллашиш учун эмас, ёшларимизнинг салоҳиятини оширишга ҳам хизмат қилади, деб ўйлайман.\n«Ёш сиёсатчи-2016» кўрик-танлови ниҳоясига етди. Бу йил унинг барча босқичларида 20 000 нафарга яқин йигит-қиз иштирок этди. Уларнинг ҳар бири ўз ҳудудининг ижтимоий-иқтисодий равнақи билан боғлиқ лойиҳаларини тақдим этишди. Мамлакатимизда демократик давлат, кучли фуқаролик жамиятини барпо этиш масалаларига оид кўплаб саволларга жавоб беришди. Энг муҳими, бу жараёнларда улар фикрлашди, келажак ҳақида мулоҳаза юритишди, ҳаёт ҳақида кенгроқ тасаввурга, ёрқин таассуротга эга бўлишди. Бу таассуротлар ёшларнинг қалбида бир умр сақланиб қолади, уларни янги марраларга руҳлантиради.


Фредерик Бопертюи-Брессанд хонимнинг аждодлари ўзбек бўлганми? - Zamin.uz\n19:22 / 09.10.2018\nБутун илмий фаолиятини Самарқанд, хусусан, темурийлар даврини ўрганиш ва уни тарғиб этишга бағишлаган француз олимаси билан 2017 йил юртимизга сафари чоғида суҳбатлашган эдик. Ўшанда олима “Самарқанднинг фахрий фуқароси бўлиш менинг бир неча йиллик орзуим”, деганди. Қарангки, орадан бир йил ўтиб, унинг орзуси ушалди. Ўз навбатида биз ҳам маърифатли француз ҳамшаҳримиз борлигидан фахрланамиз!\nМашҳур Ургут бозорининг каштадўзлик маҳсулотлари растасида беқасам нимча кийиб, каштали халта кўтариб олган, ўз фикрини русчада баён қилиб, ҳайратини французча “о-ля-ля!“, дея ифода этаётган чет эллик хоним барчанинг эътиборини тортди.\nСотувчилар хорижлик хонимга сотиш илинжида сўзанаю кашталарига таъриф бера бошлади. Француз хоними уларнинг баъзиларини эшитиб, мийиғида кулиб қўйди. Сўнг шеригига қараб: “Бу самарқандча нусхадаги сўзана, бу каштанинг гулини сурхонликлар тикади, мана бу машҳур бухороча нақш…“, дея кашталарни, улардаги нақш маъноларини таърифлай бошлади. Сотувчилар тилини тишлаб қолди: “Қалампиру қуёш нусхаларимизнинг таърифини келтираётган бу француз хоними ким ўзи?“.\nСамарқандга илк муҳаббат\nЛибосидан тортиб қадим Бухоро ва Самарқанд меъморий обидалари тасвири туширилган эски суратларни авайлаб жойлаб қўйган сафар сумкаси-ю тақинчоқларигача самарқандлик ҳунармандлар томонидан ясалган. У бу либосларни кўз-кўз қилиш учун фақат Ўзбекистонда эмас, АҚШ, Испания, Франция – иш юзасидан қайси юртга бормасин, ўша ерда ҳам кияди. Унинг гардеробида бундай либослар, адрас чопон, нимча, лозим, кўйлак ва дўппиларнинг хилма-хили мавжуд.\nФредерик хоним шунчаки тарихий обидаларимиз ва маданий меросимиз, либосу санъатимизга ошуфта сайёҳ аёл эмас. Фредерик Бопертюи-Брессанд – тарихчи олима, Франциядаги Темурийлар тарихи ва маданиятини ўрганиш ассоциацияси президенти. Ассоциация муассислигида чоп этиладиган “La Timuride“ журнали бош муҳаррири. Фредерик хонимнинг Ўзбекистон, темурийлар тарихи билан боғлиқ тадқиқотлар олиб бориши-ю бу ўлкани чуқур тадқиқ этиши фақат ассоциация раҳбарлиги эмас, бу ишларнинг илдизи унинг муҳаббати туфайлидир. Ўзбекистонга, Самарқандга мафтунлиги бир пайтлар касбининг ҳам ўзгаришига сабаб бўлган.\n– Биринчи марта Ўзбекистонга 1977 йилда келгандим, – дея хотирлайди Фредерик хоним. – Ўшанда Франциядаги университет талабаси бўлиб, рус ва хитой тилларини ўрганаётгандим. Рус тилини яхшироқ ўзлаштириш, унинг барча нозик жиҳатларини тушуниш учун собиқ иттифоқ таркибидаги қарийб барча давлатларда бўлдим. Шундай сафарлардан бирида Самарқандга ҳам келдим. Илк ташрифимданоқ бу ер мен учун англаб бўлмас даражада қадрдон туюлди. Францияга қайтгач, миноралару нилий гумбазлар тушларимга кира бошлади. Орадан бир неча йил ўтгач, яна келдим.\nШоҳи Зинда, Регистон, Бибихоним… Ҳар бирининг тарихию яқин ўтмишини қизиқиш билан ўрганар эканман, бу юрт одамларининг самимияти, ҳунармандлари маҳсулотларидаги жилоларга янада кўпроқ боғланиб қола бошладим. Фотоаппаратимни олдиму шаҳарни пиёда айландим. Обидалар, кўчалар, одамлару бинолар бир-бир фотоаппарат нишонига туша бошлади. Францияга қайтгач, уларни томоша қиларканман, фотокўргазма учун етарли суратлар борлиги хаёлимдан ўтди. Хаёл кўп ўтмай ҳақиқатга айланди. Кўргазмада Ўзбекистон тарихидан хабардор, темурийлар даврини ўрганган бир неча олимлар ҳам иштирок этди. Темурийлар даврининг бой маданий меросини тадқиқ этган франциялик олим Люсьен Керен билан ҳам шу кўргазмада танишдим. У билан темурийлар даври ҳақида анча суҳбатлашдик. Шундан сўнг бу давр тарихи, Амир Темур шахси, унинг ота, ҳукмдор, дипломат, жангчи сифатидаги қирралари ҳақида ҳар ҳафта суҳбатлашадиган бўлдик.\n“Кўргазма баҳонасида сиз билан танишиб, темурийлар тарихи билан боғлиқ қизиқишларимни баҳам кўряпман. Эҳтимол, бу даврга қизиқувчилар кўпдир. Уларни жамлаб, ассоциация ташкил қилсак, нима дейсиз?“. Бу таклифим олимга маъқул келди. Шу тариқа кўп ўтмай, 1988 йилнинг 22 мартида Темурийлар тарихи ва маданиятини ўрганувчилар ассоциацияси ташкил этилди. Узоқ йиллар ушбу уюшмага устозимиз, тарихчи олим, профессор Люсьен Керен бошчилик қилди. Суҳбатлар қизғин иш жараёнига айланди. Аввал Франция, сўнг бошқа давлатлардан ҳам темурийлар тарихини ўрганувчи, қизиқувчи олимларни ассоциацияга жалб эта бошладик. Ўша йилларни эслайман. Ўзбекистонга ассоциациямиз ташкил этилганини маълум қилиш ҳамда ҳамкорликда иш олиб боришни таклиф қилиш мақсадида ташриф буюрдик. Минг афсус, у пайтлар, собиқ иттифоқ таркибида бўлган юртда Амир Темур шахси ҳақида пичирлаб гаплашишар эди. Фақат 1991 йил, яъни Ўзбекистон суверен давлат сифатида эълон қилингандан сўнг алоқалар яхшиланиб, ҳамкорликда қатор ишларни амалга оширдик.\nЎзбек маданиятининг Франциядаги тарғиботчиси\nАссоциация томонидан амалга оширилган ишлар хусусида қисқача тўхталиб ўтсак. Уюшма томонидан ўтган йиллар давомида Ўзбекистон Республикаси Фанлар академияси Археология институти, Темурийлар тарихи давлат музейи ва бошқа ташкилотлар билан алоқалар ўрнатилди. Фредерик Бопертюи-Брессанд 2007 йилда Самарқанд шаҳрининг 2750 йиллик юбилейи доирасида ўтказилган халқаро конференцияда “Темурийлар даври мусиқаси“ мавзуидаги маъруза билан иштирок этди. Шу йилларда Парижда “Мовий Самарқанд“ ва “Сеҳрли Самарқанд“ китоб-альбомлари нашр этилди. Самарқандда ўтказилган китоб тақдимотларидан бирида “Сиз туфайли Самарқандга бошқача назар билан қарай бошладик“ деган лутфни эшитган Фредерик хоним бу эътирофни ҳалиям кўнглида асраб юради. Ассоциация Ўзбекистон маданияти ва санъатини нафақат Франция, балки бутун Европа, АҚШда ҳам кенг тарғиб қилмоқда. Хусусан, Парижда Ўзбекистон халқ артисти Муножот Йўлчиеванинг концерти, рассом Бобур Исмоилов ва кулол Абдулла Нарзуллаевнинг кўргазмалари ташкил этилди.\n2016 йилда Германияда ўтказилган “Алишер Навоий ва унинг жаҳон адабиёти ва маданияти ривожига қўшган ҳиссаси“ мавзуидаги халқаро конференцияда ассоциациямиз аъзолари ўз маърузалари билан қатнашдилар. Умуман, фаолияти давомида ассоциация томонидан Ўзбекистон маданияти, темурийлар даври, ўша даврга оид маданий ҳаёт мавзуларида турли давлатларда 200 га яқин конференциялар ташкил этилди.\nБу ишларнинг ҳаммаси ассоциация режаси ижроси учун эмас, балки Фредерик хонимнинг фидойилиги, Самарқандга муҳаббати туфайли амалга оширилган, десак кўпчилик ишонмаслиги мумкин. Аммо Фредерик хонимни бир неча йиллардан бери танийдиган самарқандлик дўстлари унинг бир сирини фош этиб қўйишди: “У кўпинча Ўзбекистон ҳақидаги китобларини нашр эттириш, хорижда ўтказаётган конференциялари учун маблағни оилавий бюджетидан ажратади“.\n“Онамизнинг аждодлари ўзбек бўлган”\nОиладагилари Фредерик Бопертюи-Брессанднинг қадим Самарқандга муҳаббатини тўғри қабул қилишади. Париждаги хонадонидан катта бир уй фақат ўзбекистонлик ҳунармандлар ясаган маҳсулотлар билан безалган. Унда бешикдан тортиб турли каштаю сўзаналаргача, кўзадан тортиб офтобагача бор.\n– Қизимнинг тили чиққанда айтган биринчи сўзи биласизми нима бўлган? – суҳбатни давом эттиради Фредерик хоним. – У “сю-за-не”, деб гапира бошлаган. Уни ҳатто бешикда катта қилмоқчи бўлгандим. Тўрт фарзандимнинг ҳаммаси ўзим каби Ўзбекистонга меҳр қўйган. Шарқ дунёси уларниям мафтун этган.\nЎзбекистонлик дўстларим уйимизга ташриф буюришади, мен ҳам уларникида меҳмон бўламан ва бу дўстликни жудаям қадрлайман. Ўғлимни уйлантиришим муносабати билан ўтказилган тўй маросимида дўстим Муножот Йўлчиеванинг ташрифидан бошим осмонга етганди. Унга қўшиқ айтиб беришини илтимос қилдим, у рад этмади.\nҲа, ўз фарзандининг тўйида узун адрас либосда, ўзбек мумтоз мусиқасига рақс тушаётган француз хонимини тасаввур қилиш қийиндир, эҳтимол. Аммо ёнидагилари Фредерик хонимни шундай танийдилар. Унинг дўстлари ҳам Шарқ дунёсини чуқур тушунувчи инсонлар. Фарзандларининг “Онамизнинг аждодлари ўзбек бўлган”, деган ҳазиломуз гапларига жилмайиб қўя қоладиган хоним қарийб 40 йилдирки, кўнглидаги бу меҳр сабабларини айтиб бера олмайди, бу ҳолга изоҳ топишдан кўра, ҳар гал келганида мамлакат тарихи билан боғлиқ янгиликларни ўрганиб кетишни афзал билади.\nАллақайси эътиқодга кўра, инсон бир неча умрни яшаб ўтиши мумкин экан: турли асрларда, турли қиёфаларда. Агар шу фикрга таянадиган бўлсак, эҳтимол, Фредерик хоним ҳам XV асрларда айнан Самарқандда, янаям аниқроғи, темурийлар саройида яшаган бўлиши мумкин. Унинг Шарқ дунёси, хусусан, Ўзбекистон, Самарқандга нисбатан муҳаббати сабабини аниқлаш учун бошқа изоҳ топа олмадик.\nДунёнинг 300 нафар олими Президентга миннатдорлик билдириб, фаолиятига юқори баҳо берди\n29-08-2019, 11:53, Жамият\nЎзбекистонга катта инвестиция киритган хорижликларга «Фахрий фуқаро» унвони берилади\n2-08-2018, 08:31, Жамият\nШавкат Мирзиёевнинг Қозоғистонга ташрифи кутиляпти\n12-03-2018, 21:50, Жамият


Клаудио Раньери «Лестер»нинг мавсум якунидаги мақсадини айтди - Спорт UZ - Скачать музыку бесплатно новинки музыки 2016-2017\n«Лестер» жамоаси бош мураббийи Клаудио Раньери ўз шогирдларининг PFA талқини бўйича Англининг энг яхши футболчилари бўлиш учун номзодлигига ўз муносабатини билдириб ўтди. «Мен жамоамиз жуда яхши ўйнаётганидан хурсандман. Менга қолса йил жамоасини ўз футболчиларим билан тўлдирардим. Улар ўз мухлисларига орзуни туҳфа этишди. Эндиликда шаҳардаги кўплаб болалар уларга ҳавас қилиб машғулотларга келишмоқда. Бу ажойиб. Бизнинг мақсадимизни сўрайсизми? Қайдам. Менимча, биз ўзимиз учун еврокубоклар йўлланмасини нақ қилиб қўйдик. Эндиги мақсад чемпионлар лигаси йўлланмасига эга чиқиш десам бўлар. Барча кейинги 6 турда нималар бўлишини билишни истамоқда. Худди мен каби. Лекин кутишга мажбурмиз. Ўйиндан ўйинга буни билиб борамиз. Мен ҳозир кейиги ўйинимиз ҳақида ўйламоқдаман. Бу жуда оғир ўйин бўлади («Сандерленд»га қарши - таҳририят)», – дейди Раньери. Айни вақтда «Лестер» 69 очко билан турнир жадвалида пешқадам бўлиб турибди. Кейинги ўринларда «Тоттенҳем» (62 очко) ва «Арсенал» (58 очко) жойлашган. «Лестер»нинг кейинги турдаги рақиби лигада қолиш учун кураш олиб бораётган «Сандерленд» (18 ўрин) жамоасига қарши 10 апрель куни бўлиб ўтади. Кейинги турларда «Лестер» учрашуви «Вест Ҳэм», «Суонси », «Манчестер Юнайтед», «Эвертон» ва «Челси» жамоаларига қарши ўйнайди - деб хабар бермоқда Stadion.uz нашри.


Грузия Бош вазири лавозимига Михаил Саакашвили номзоди кўрсатилди | Qalampir.uz\nГрузия Бош вазири лавозимига Михаил Саакашвили номзоди кўрсатилди\nОлам\t08 Сентябрь 09:01 3692\nГрузиянинг собиқ Президенти Михаил Саакашвили номзоди мамлакат Бош вазири лавозимига кўрсатилди. Саакашвили асос солган “Ягона миллий ҳаракат” мухолиф партияси шундай таклиф билан чиқди.\n“Ягона миллий ҳаракат ва мухолифатга кирувчи барча партиялар Саакашвили номзодини Грузия Бош вазири лавозимига илгари суриш ҳақида қарор қабул қилди”, деган партия раиси Григол Вашадзе.\n27 август куни Саакашвили Грузияга қайтиш ниятида эканини маълум қилганди. мамлакатда 31 октябрь куни парламент сайловлари ўтказилади. У ўтган саргардонлик йиллари давомида тажрибаси ошгани ва энди мамлакатига янада яхши хизмат қилиши мумкинлигини ҳам қўшиб ўтганди.\nСиёсатчи Украинани ўзининг “иккинчи уйи” деб атади ва мамлакат уни ҳеч қандай шарт ва талабларсиз борича қабул қилганини эслаб ўтди.\nУкраина Президенти офисида Саакашвили мамлакатдаги ишини давом эттиришига умидбилдиришяпти.\nГрузия Адлия вазири Тея Цулукиани Саакашвалини Ватанида қамоқ жазоси кутаётганини маълум қиди.\nСиёсатчи Ростислава Ишенконинг сўзларига кўра, Саакашвилини Грузияда 25-30 фоиз аҳоли қўллаб-қувватлайди.\n“Саакашвилинининг тарафдорлари унинг ҳибсга олинишига қаршилик кўрсатиши мумкин, бироқ улар бунга эришишлари даргумон. У ҳар қандай вазиятда панжара ортига тушади – грузияликлар собиқ президентга эркинликда бамайлихотир юришига йўл қўймасликларини айтишган. Улар учун энг мақбул вариант – Саакашвилининг буёғига ҳам эммиграцияда қолиши ҳисобланади”, деб таъкидлаб ўтди украиналик ва россиялик сиёсатшунос Ростислав Ишченко.\nСаакашвили Грузия Президенти лавозимини 2004 йил январдан 2013 йил ноябргача эгаллаган. У Ватанини президентлик ваколатлари тугашига бир неча кун қолганда 2013 йилда тарк этган. Шундан кейин унга Грузияда 4 та жиноий иш қўзғатилган. Улардан иккитаси бўйича сиртдан ҳукм чиқариб бўлинган. Уларга кўра собиқ Президентни Ватанида 11 йиллик қамоқ жазоси кутмоқда. 2015 йилда Саакашвили Грузия фуқаролигидан маҳрум этилган.\n22 Ноябрь 14:37 43040\n22 Ноябрь 20:11 32118\n21 Ноябрь 23:18 25267\n22 Ноябрь 17:55 24137\n21 Ноябрь 13:15 19087


«Ўзатом» делегацияси шу йилнинг 11-13 ноябрида Будапешт (Венгрия) шаҳрида ва 14-15 ноябрда Москва шаҳрида бўлиб қайтди.\n22 - ноябрь 2018 / 16:16 229\nСафар атом энергетикаси соҳасида Венгрия тажрибаси билан танишиш мақсадида уюштирилди.\nВенгрияда мамлакатнинг электр энергияга бўлган талабининг 50% дан ортиқ қисми 1980-йилларда қурилган «Пакш-1» атом электр станцияси томонидан таъминланади. У ВВЭР-440/213 сувли ядро реакторлари асосида иш юритувчи 4 та энергоблокдан ташкил топган. Ҳозирги пайтда ҳар бир энергоблок қуввати 500 МВт гача оширилган ва улардан фойдаланиш муддати узайтирилган. Бундай қувватга АЭСни модернизация қилиш, трубинани яхшилаш ва янада бойитилган ёқилғидан фойдаланиш эвазига эришилди. 2032 йилдан бошлаб энергоблоклар навбатма-навбат фойдаланишдан чиқарилади. Шу муносабат билан россияча дизайн асосида ВВЭР-1200 сувли ядро реакторлари асосида икки энергоблокдан ташкил топган «3+» авлодга мансуб «Пакш-2» АЭС қурилиши бошланган. Биринчи блокнинг ишга туширилиши электр энергияни узлуксиз узатиб туриш мақсадида 2030 йилга мўлжалланган.\n«Ўзатом» делегацияси «Пакш-2» АЭС лойиҳаси учун маъсуллар - «портфелсиз» вазир Янош Шули, Венгрия инновациялар ва технологиялар вазирлиги давлат котиби ўринбосари Андреа Беатрикс Кадар, Атом энергетикаси бўйича Венгрия регулятори Дюль Фихтингер, «Пакш-2» АЭС бош директори Иштван Ленкей ва бошқалар билан учрашувлар ўтказди.\nУчрашувлар давомида қайд қилинганидек, ушбу лойиҳа мамлакатда электр энергиясига бўлган талабнинг ортиб бораётганлиги билан боғлиқ. 2009 йилда «Пакш-2» лойиҳаси Венгрия Парламенти томонидан маъқулланган. «Пакш-2» АЭС қурилиши майдончаси «Пакш-1» АЭС ёнида, Дунай дарёси бўйида танланган. 2014 йилда «Пакш-2» атом электр станцияси жойлаштириладиган майдонда тадқиқотлар ўтказилиши учун регуляртор томонидан лицензия берилган ва 2017 йилнинг 30 мартида янги АЭС учун майдонча танлаш учун лицензия олинган. Умуман, лойиҳа қурилиш ва хавфсизликка оид қатъий талаблар асосида экспертизадан ўтган, лойиҳа бўйича олинган 6 000 дан зиёд лицензия шундан далолат беради. Ҳозирги пайтда лойиҳа янги АЭС қурилиши учун лицензия олиш босқичида.\nУчрашувлар давомида Венгрия томонидан таъкидландики, россияча дизайн асосидаги «3+» авлодга мансуб ВВЭР-1200 сифати ва хавфсизлиги туфайли танланган, шу муносабат билан Россия Федерацияси билан АЭС қурилиши бўйича ҳукуматлараро битим имзоланган.\nВенгрия томони таъкидлаганидек, лойиҳани амалга оширишни бошлаш учун Венгриянинг 41 та аҳоли яшаш пунктида лойиҳанинг атроф-муҳитга таъсирини баҳолаш учун жамоатчилик эшитувлари ташкил қилинган, шунингдек минтақадаги 30 та давлатга жамоатчилик эшитувларини ўтказиш бўйича сўровлар юборилган, шундан 11 та давлат иштирок этди, 7 давлатда эса жамоатчилик эшитувлари уларнинг мамлакатларида уларнинг сўровлари бўйича ўтказилди.\n«Пакш-2» АЭС лойиҳасини амалга ошриш мақсадида Венгрия томонидан «Росатом» давлат корпорацияси билан ЕРС-контракт, шунингдек, фойдаланиш пайтида ёрдам кўрсатиш ва ёқилғи етказиб бериш бўйича контракт имзоланган. Бундан аввал Россия Федерацияси билан АЭС қурилиши учун давлат кредитини жалб қилиш бўйича ҳукуматлараро битим тайёрланган.\nУчрашувлар давомида Венгрия томони шуни қайд этдики, атом энергетикаси энергетика тармоғи ривожланишининг асоси бўлиб қолмоқда, бунда, Венгрия яқин келажакда тўлиқ кўмирдан воз кечмоқчи ҳамда фақат атом энергияси ва қайта тикланувчан энергеядан фойдаланиш мўлжалланган.\nВенгрияда бўлиш асносида «Ўзатом» делегацияси Дунай дарёси бўйида ва Пакш шаҳридан беш километр узоқликда жойлашган «Пакш-1» АЭС га ташриф буюрди. Халқаро талабларга мувофиқ реакторлар ва ишлатилган ёқилғини сақлаш ҳавзаларида МАГАТЕ томонидан он-лайн режимида доимий видеокузатув амалга оширилади.\nЎзбекистон делегацияси «Пакш-1» АЭС қошидаги ноёб ўқув маркази билан танишди. У ҳақиқий реакторлар ва амалдаги АЭС да фойдаланиладиган бошқа ускуналар билан жиҳозланган. Учрашув якунига кўра венгриялик ҳамкасблар билан ушбу ўқув маркази негизида Ўзбекистон атом соҳаси учун кадрлар тайёрлаш, шунингдек Ўзбекистон вакиллари учун танишув турларини ташкил қилиш соҳасида ҳамкорликни йўлга қўйиш бўйича саволларни ишлаб чиқиш тўғрисида келишувга эришилди.\nШунингдек «Ўзатом» делегацияси Москва шаҳрига сафар қилди. У ерда «Росатом» давлат корпорацияси операцион бошқарув бўйича бош директорининг биринчи ўринбосари Александр Локшин ва «Русатом Оверсиз» АЖ президенти Евгений Пакерманов билан музокаралар ўтказилди. Музокаралар давомида лойиҳани амалга ошириш бўйича келгуси умумий ҳаракатлар, шу жумладан, республика атом соҳаси учун кадрлар тайёрлаш, қурилаётган ва фаолият кўрсатаётган АЭСда стажировкаларни ташкил қилиш масалалари муҳокама қилинди ва келишилди.\nАйни пайтда Москва муҳандислик-физика институти Миллий тадқиқот ярдо университетида ўқишга жўнатилган ўзбек талабалари билан учрашувлар ўтказилди. Учрашув давомида уларнинг яшаш ва ўқиш шароитлари бўйича муҳокамалар бўлиб ўтди.\nТалабалар билан учрашув пайтида делегация аъзолари ўтилган курснинг ўзлаштирилиши ва ўзбек талабаларининг машғулотларга қатнаши билан танишди. Доимий равишда мулоқот қилиш ва юзага келаётган муаммоларни ҳал қилиш, ишлаб чиқариш амалиётини ташкил қилиш ва ўқиш якунланганидан сўнг ишга жойлаштиришга кўмаклашиш ҳақида келишувга эришилди.\nУниверситет ректори М.Н.Стриханов билан учрашув давомида Тошкентда «МИФИ» ИТЯУ филиалини ташкил қилиш масалалари, «Ўзатом» агентлиги, Ўзбекистон Республикаси Фанлар академияси ва «Росатом» давлат корпорацияси ўртасида Ўзбекистон Республикаси атом энергетикаси соҳаси учун кадрларни ўқитиш ва тайёрлаш бўйича ўзаро ҳамкорлик тўғрисидаги меморандумни амалга оширишга доир «Йўл харитаси» лойиҳаси муҳокама қилинди. Ушбу ҳужжат Россия Федерацияси Президенти В.В.Путиннинг 2018 йил 18-19 октябрь кунлари Ўзбекистон Республикасисига давлат ташрифи давомида имзоланган. Экспертларнинг навбатдаги иш учрашувини шу йилнинг декабрида Тошкент шаҳрида ўтказиш, шунингдек, мактаб ўқувчилари ва олий ўқув юртлари талабалари ўртасида «Росатом» давлат корпорацияси олимпиадасини ўтказиш тўғрисида келишувга эришилди.


Англиядаги ўзбеклар ва инглизлашганларнинг фарқи нималарда кўринади? - zarnews.uz\nАнглиядаги ўзбеклар ва инглизлашганларнинг фарқи нималарда кўринади?\nЎзбекликлар билан Англияда туғилиб ўсган ўзбекларда кўпинча қуйидагиларни кузатиш мумкин:\nБирор даврага кириб борсангиз, ўзбеклар саломингизга алик олади, ўрнидан туриб, қўл бериб сўрашади, ҳол-аҳвол сўрайди. "Бу меҳмон ким бўладилар, бизга таништиринг" деб талаб қилади. Инглизлашган ўзбеклар эса алик олиб, яна гапида давом этаверади. У билан ўзингиз бориб кўришасиз, сиз билан унинг иши ҳам бўлмайди.\nБошқа шаҳардаги ўзбек дўстларингизни кўрмоқчи бўлсангиз ўша куни уйдами-йўқлигини билиш учун телефон қилсангиз бас. Инглизлашганларга эса камида икки ҳафта олдин айтишингиз керак. Катта эҳтимол билан у "узр, бандман" дейди. Агар шаҳарда қолишингиз керак бўлса, қайси меҳмонхонадан жой олишни маслаҳат бериши ҳам мумкин.\nЎзбеклар иши бошидан ошиб-тошиб ётса ҳам "ўта бандман, вақтим йўқ" демайди. Инглизлашганлар кун бўйи кино кўриб ўтирган бўлса ҳам "ниҳоятда банд эдим" дейди. Улар ҳар доим банд. Ҳеч қачон “ғирт бекорчиман” деб тан олмайди.\nЎзбекларникига борсангиз, сўрамасдан овқат олиб келади. Инглизлашганлар эса "овқат ейсанми", деб сўрайди. "Йўқ" десангиз, "ростданми", деб қайтаради. "Ростдан" десангиз бўлди, қайтиб сўрамайди.\nЎзбеклар ҳол-аҳвол сўраганда "ота-онажонгиз яхшими, салом айтинг", дейди. Инглизлашганлар гўё ота-онаси йўқ ва ҳеч қачон бўлмагандек тутади ўзини.\nЧет элдаги ўзбекларнинг ота-онаси келиб, 5-6 ой туриб кетиши оддий ҳол. Инглизлашганлар ота-онасини меҳмон қилишга жуда борса, бир ой чидайди. Бир ҳафтада нафаси қисила бошлайди.\nМаҳалла ва оилани қўллаб-қувватлаш вазирлигининг расмий сайти йўқми?\nДўконга ўғирликка тушган ургутлик ўсмир нега жиноят кўчасига кирди?\nЭронда АҚШ жосуси қатл этилди\nДунё бўйлаб коронавирус билан касалланганлар сони 13 миллиондан ошди\nКаттақўрғонда нечта тадбиркор онлайн назорат-касса машинасидан фойдаланади?\nСамарқандда гиёҳвандлик воситасини сотаётган шахс коронавирусга чалингани маълум бўлди\nкоронавирус COVID-19 АҚШ ҳарбий хизмат ЖССТ касб-ҳунар абитуриент Қозоғистон Ургут тумани Жомбой тумани Норозилик намойишлари тиббий ниқоблар


Доллар келмай қўйди. Тошкентда уй нархи тушиб кетди – mulkdor.com\nДоллар келмай қўйди. Тошкентда уй нархи тушиб кетди\nApril 28 2015, 06:04 Иқтисодиёт хабарлари\nТошкентда кўп қаватли уйлар¸ шунингдек, хусусий ҳовлилар нархи пастлай бошлаган. Бу пастлаш тенденцияси Россиядан келаëтган доллар миқдорининг кескин қисқариши билан боғлиқ тарзда келаси ойлар яна-да кучайиши башорат қилинмоқда.\nТошкентда уй олди-бердиси билан шуғулланиб келаëтган даллоллар апрель ойига келиб пойтахт кўчмас мулк бозоридаги нархлар йўналиши турғунликдан чиқиб пастга қараб кета бошлаганини айтади. Уларнинг айтишича, нарх ўтган ойларга қараганда 3-4 минг долларга тушган. Талаб ва таклиф нисбатида фарқ катта, талабдан таклиф кўпроқ ҳозир. Бозор ўлди, дейиш қийин, лекин анча сустлашгани бор гап.\nТошкент кўчмас мулк бозоридаги нархлар динамикасини мунтазам таҳлил қилиб келаëтган CREDO MAX ESTIMATION баҳолаш гуруҳи ўз сўнгги ойлик ҳисоботида апрель ойига келиб пойтахт квартиралари нархидаги ўсиш тўхтаганини эълон қилган эди. Гуруҳ ҳисоб-китобига кўра¸ март ойида Тошкентдаги квартиралар ҳар метр квадрати нархи ўртача 788 АҚШ долларини ташкил этган ва бу кўрсаткич февралга нисбатан деярли ўзгармаган.\nЎзбекистоннинг энг қиммат ва кўчмас мулк бозори пойтахт пропискаси йўқларга ëпиқ қолаëтган шаҳри Тошкентда квартиралар нархининг пастлаши сабабларига тўхталган кузатувчилар бу тенденциянинг Россиядаги иқтисодий бўҳронга бевосита ва билвосита боғлиқ эканини таъкидладилар.\nБошқа кўчмас мулк мутахассислари фикрича¸ апрель ойидан кўрина бошлаган нархлардаги пасайиш узоқ давом этадиган тенденциянинг муқаддимаси бўлиши мумкин.\nТаҳлилчиларга кўра¸ Россия ва бошқа хориж давлатларидан келаëтган валюта оқимининг кескин қисқариши¸ қора бозордаги доллар ва унга боғланган асосий истеъмол моллари нархининг эса аксинча ошиб бораëтгани¸ қолаверса тўй мавсумининг бошлангани ëз ойларида кўчмас мулк бозоридаги нархларнинг янада тушиб кетишга сабаб бўлиши мумкин.\nРоссия Федерал миграция хизмати ФМС раҳбари 2015 йилда мамлакатдаги муҳожирлар сони 70 фоизга¸ ўзбекистонлик меҳнат муҳожирлари сони эса¸ 30 фоизга камайганини эълон қилган эди.\nАйни пайтда Россия Марказий банки баëнотига кўра¸ ўзбекистонлик меҳнат муҳожирларининг ватанига юбораëтган пул жўнатмалари 2015 йилнинг биринчи уч ой ичида 35 %га қисқарган ва иқтисодчилар бу жараëн аҳоли харид қувватига жиддий таъсир қилганини таъкидламоқда.\nХарид қувватининг заифлашиши эса¸ кузатувчилар фикрига кўра¸ авваламбор кўчмас мулк бозори¸ шунингдек машина каби ҳашамат моллари савдосида акс этмай қолмайди.\nЎзбекистондаги ярим расмий нашрларнинг ëзишича¸ Ўзбекистонда яқин тарихда илк бор минилган машиналар нархи 25-30 фоизга арзонлаган.\n2011-2013 йилларда Тошкентдаги квартира ва хусусий ҳовлилар нархи ундан олдинги йилларга нисбатан 12¸6-16¸3 фоизга ошган бўлса¸ 2014 йилда бу ошиш 10¸7 фоизни ташкил қилган эди.\nThe diplomat: жаҳон банки ва халқаро меҳнат ...\n“Жаҳон банки Ўзбекистондаги қишлоқ хўжалик секторининг фаол инвестори саналади ва 2015-2016 йилларда ушбу соҳадаги лойиҳаларга умумий қиймати $518,75 млн кредитлар ажратган, ...\nИнвестицияJuly 25 2017, 05:07\nЎзбекистон испаниядан иккита talgo тезюрар ...\nЎзбекистон Республикаси Вазирлар Маҳкамасининг “Иккита йўловчи ташувчи ва тўртта эконом-класс вагонли тезюрар Talgo-250 электропоездини сотиб олиш” лойиҳасини амалга ошириш ...\nДунёMay 14 2019, 06:05


Халқаро робототехника мусобақасида Ўзбекистон ғолиб бўлди!\nInnoWeek-2019 инновацион ғоялар ҳафталиги доирасида Халқаро робототехника мусобақасида юртимиз ёшлари жамоавий ҳисобда бирини ўринни эгаллади.\nИкки ёш тоифасида (9-16 ёшдагилар “Junior” ва 17-23 ёшдагилар “Senior”) халқаро робототехника мусобақаси жорий йилнинг 29-31 октябрь кунлари "Ўзэкспомарказ" миллий кўргазмалар мажмуасида ўтказилди. Катталар учун ташкил этилган мусобақа илк маротаба Ислом ҳамкорлик ташкилотига аъзо давлатлар ўртасида Ислом тараққиёт банки, Ислом ҳамкорлик ташкилоти ва ИҲТнинг Илм-фан ва технологиялар бўйича доимий қўмитаси (COMSTECH) билан ҳамкорликда “The First OIC Robotics Challahge” номи билан ташкил этилган бўлиб, мусобақада ИҲТга аъзо 25 давлатдан жамоалар қатнашди.\nХалқаро мусобақанинг биринчи кунида “Senior” ёш тоифасида “Robo-sumo” мусобақасининг саралаш босқичи ўтказилди ва 18 давлатдан келган жами 82 нафар маҳаллий ҳамда халқаро иштирокчилар кейинги босқичга чиқиш учун беллашдилар. Шунингдек, “Junior” ёш тофасидаги “Waste sort out” ва “Kegelring” мусобақаларида Марказий Осиё давлатларидан ташриф буюрган ёш иштирокчилар қатнашдилар. Мусобақанинг юқори даражада ўтишини таъминлаш мақсадида Малайзия, Миср, Покистон ва Туркиядан мутахассис ҳакамлар жалб этилди.\nХалқаро робототехника мусобақасининг иккинчи кунида “Senior” ёш тоифасининг “Robo-football” йўнилишида 9 та давлатдан келган 40 нафар иштирокчи ўртасида саралаш босқичи ҳамда “Junior” ёш тоифасида “Robo-sumo” бўйича саралаш босқичи ўтказилди.\nМусобақаларнинг учинчи кунида икки ёш тоифасида ярим финал ва финал босқичлари ўтказилди. Ярим финал босқичида финал йўлланмасини қўлга киритиш учун Иордания, Ўзбекистон, Тожикистон, Қирғизистон ва Қозоғистондан келган иштирокчилар беллашдилар. “Senior” ёш тоифасининг “Robo-football” йўналишида Иордания, Ўзбекистон, Қозоғистон вакиллари ярим финал ўйинларида иштирок этдилар ва якунда Иордания ва Ўзбекистон вакиллари финал йўлланмасини қўлга киритди. Финал баҳсида Иордания вакиллари ғолиб деб топилди, Ўзбекистон жамоаси иккинчи ўрин, Қозоғистон жамоаси эса учинчи ўринни эгаллади.\n“Robo-sumo” йўналишининг “Play-off” баҳсларида Тожикистон, Қирғизистон ва Ўзбекистон вакиллари иштирок этдилар. Финалда Тожикистон ва Қирғизистон вакиллари баҳс юритиб, Тожикистон вакиллари биринчи ўрин, Қирғизистон иккинчи, Ўзбекистон учинчи ўринни эгаллади.\n“Junior” ёш тоифасининг уч йўналишида ҳам ғолиблар аниқланди. “Waste sort out” йўнилишида Қозоғистондан келган икки жамоа биринчи ва иккинчи ўринларни, Ўзбекистон вакиллари учинчи ўринларни эгаллаган бўлса, “Kegelring” баҳсида барча совринли ўринлар Ўзбекистон вакилларига насиб этди. “Junior” ёш тоифасининг “Robo-sumo” йўнилишининг ярим финал баҳсларида Ўзбекистон, Тожикистон ва Қирғизистондан келган вакиллар иштирок этдилар. Биринчи ўринни Қирғизистон, иккинчи ўринни Ўзбекистон вакиллари эгалладилар, учинчи ўрин Тожикистондан келган вакилларга тегди.\nМусобақа ғолибларига медаллар ва эсдалик совғаларни Ислом ҳамкорлик ташкилотининг Бошқарув кенгаши аъзоси доктор Ҳасан Басри Арслан, ИҲТнинг Илм-фан ва технологиялар бўйича доимий қўмитаси директори маслаҳатчиси доктор Сайид Хуршид Ҳасанаин ва Ўзбекистон Республикаси Инновацион ривожланиш вазири, академик Иброҳим Абдураҳмонов топширдилар. “Senior” ёш тоифасининг ғолибларига Ислом ҳамкорлик ташкилоти томонидан ажратилган “Robo-football” йўнилишида биринчи ўринни қўлга киритган жамоа учун 6000 АҚШ доллари, иккинчи ўрин учун 4000 АҚШ доллари, учинчи ўрин учун 2000 АҚШ доллари хамда “Robo-sumo” йўнилиши бўйича биринчи ўрин учун 5000 АҚШ доллари, иккинчи ўрин учун 3000 АҚШ доллари, учинчи ўринни олган жамоага эса 1000 АҚШ долларига тенг чеклар тақдим этилди.\n“Junior” ёш тоифасининг ғолибларига эса мусобақа ҳамкор ва ҳомийлари Ўзбекистон Ёшлар иттифоқи, “Ўзэлтехсаноат” уюшмаси ва Artel компанияси томонидан тақдим этилган қимматбаҳо совғалар топширилди.\n“Waste sort out” йўналиши, “Junior” ёш тофаси\n“Robo sumo” йўналиши, “Junior” ёш тоифаси\n“Kegelring” йўналиши, “Junior” ёш тоифаси\n“Robo Sumo” йўналиши, “Senior” ёш тоифаси\n“Robo football” йўналиши, “Senior” ёш тоифаси


Муниса Ризаева: “Бундай инсон билан турмуш қуришим мумкин эмас!” - 10 Июня 2014 - SMS SHERLAR, SMS TABRIKLAR, SMS SEVGI WWW.SHERLAR.UZ\nPAYSHANBA, 2017.08.17, 12:06\nontokytoxia, RoxNeosot, Danielsooft, effiquelf, Homspeesee, TeoerryVor, Stevenshato, Berpelry\nГлавная » 2014 » Июнь » 10 » Муниса Ризаева: “Бундай инсон билан турмуш қуришим мумкин эмас!”\nМуниса Ризаева: “Бундай инсон билан турмуш қуришим мумкин эмас!”\nМуниса Ризаева! У ҳақида гап кетганда, уни омадли хонанда сифатида тилга олишади. Санъатга кечроқ қадам қўйган бўлса ҳам бугун у ҳақида гапиришяпти, қўшиқ ва клиплари эътибор марказида. Аммо аксарият кишиларнинг фикрича, 2013 йил Муниса учун етарли даражада оғир келди. Унинг шахсий ҳаёти билан содир бўлган воқеалар, дўстининг хиёнати бир мунча қаддини букди. Лекин шундай бўлса ҳам у ҳали ҳамон санъатда, ижод қилишдан чекинмади. Кетма-кет ижод наъмуналарини тақдим қилиш орқали енгилмас эканини исботламоқчидир балки...\n— Ассалому алайкум! Сиз билан яна бир бор учрашиб турганимдан ҳурсандман.\n— Ассалому алайкум! Таклиф учун ташаккур. “Даракчи” билан доимгидек унутилмас суҳбат бўлишига ишонаман.\n— Кўринишингиз аъло даражада, аммо негадир хомушсиз? Кўзларингизда маъюслик бор...\n— (Бироз сукут сақлаб, ўйланди) Нега ундай дейсиз, ҳаммаси яхши. Сизга шундай туюлаётгандир... Шунчаки, баҳорда бўлиб турадиган “аллергия”. Кучли йўтал бироз қийнаяпти.\n— Айни кунларда нималар билан бандсиз?\n— Аслида қилишим керак бўлган ишларим жуда кўп. Уларнинг барчасини мухлисларга тақдим этгим келяпти-ку, фақат тингловчиларни “тўйдириб” қўйишдан чўчияпман. Куни кеча тақдим этилган “Ёрим-эй” қўшиғига ишлангандан клипидан сўнг сокин қўшиқ ёзишга қарор қилдим. Бу қўшиқ тингловчилар томонидан бироз унутилган, миллий эстрада йўналишида куйланган. Назаримда, бу ижод маҳсулим ҳақиқий ностальгия бўла олади.\n— Ижодий режаларнинг кўплиги яхши. Аммо ҳозирда бошланиб, якунига етмаган тўйингиз ҳақида гап-сўзлар тинмаяпти. Шов-шув билан эълон қилинган тўйнинг тўхтатилиши сабаби ҳаммага қизиқ!\n— Аслида яқин кунларгача Жасурни танимасдим ҳам. Бу йигитнинг ҳаётимга қандай қилиб кутилмаганда кириб келганини бошқалар майли-ю ўзим ҳам тўлиқ тушуниб етмадим. Қисқаси, бир куни студияда қўшиқ ёзиш жараёнида дўстим орқали танишиб қолдик. Қарабсизки, эртаси куни севги изҳорлари-ю турмуш қуриш ҳақидаги таклифларни эшитяпман.\n— Буларнинг ҳаммаси реклама учун ўйлаб топилган, гап деганларга жавобингиз?\n— Муниса ўзи учун “пиар” қилди, дейишса қаттиқ адашишади. Жасур борасида эса ... унинг учун жавоб беролмайман. Унинг нима мақсадда бу ишларни бошлагани мен учун қоронғу. Тўғри, аввалига изҳор ва таклифларни эшитиб, балки у мен орқали ўзини “пиар” қилмоқчидир, деган ўйга бордим. Аммо менга айтган дил-сўзларини исботи сифатида уйимга совчиларини юборгандан сўнг гапларига ишонгандим. Аммо совчиларга розилик беришга шошилмадик. Дадам чет эл сафарида эди. Унинг иштирокисиз бундай қарор қабул қилишимиз мумкин эмас. Дадам келгач эса ҳамма нарсани олдиндан билгандай тўйга розилик бермади. Бу орада мен ҳам шоу-бизнесдаги бошқа ҳамкасбларим томонидан Жасур ҳақида турли гап-сўзлар эшитдим. Улар орасида омма олдида айтиб бўлмайдиганлари ҳам бор. Бундай инсон билан турмуш қуришим мумкин эмас! Билишимча, Жасур ҳамон тўйга умид боғлаяпти. Аммо ўзим учун қатъий қарорни қабул қилиб бўлдим. У минг уринса ҳам тўй бўлмайди!\n— Дабдабали тарзда турмуш қуриш таклифини билдирди ва сиз розилик бердингиз. Буни омма эътиборига эълон қилгачгина, ортга қайтдингиз. Жиддий қадам ташлашдан олдин қарор қабул қилиш керак эмасмиди ё шошиб қолдингизми?\n— (Бироз ўйлаб) Гап шошиб қолганимда ҳам эмас... Шунчаки, ҳаммаси жуда тез ва ўзим истагандек бўлаётганди. Мен қўйган шартларнинг барчасига рози бўлганди, ҳатто куйлашимга ҳам қаршилик билдирмади. Аслида ҳам оила қурганимдан кейин ҳозиргидек ижодимни давом эттиришни истайман. Бундан ташқари, турмуш ўртоғим санъаткор бўлишини хоҳлагандим. Кутилмаганда рўёбга чиққан орзуларимни кўриб, балки бироз довдираб қолгандирман... Айтган гаплари, севги-изҳорлари, оиламга муносабатини кўриб, мен кутган инсон шу бўлса керак, дебман-да... Кейин билсам, у “катта театр”нинг энг маҳоратли актёри экан, холос...\n— Тили куйган қатиқни ҳам пуфлаб ичади, дейишади...\n— Кейинги сафар таклифномаларни тарқатаётганимдагина одамларга тўйим ҳақида маълум қилсам керак. (Бироз сукут сақлаб) Очиғи, қандай йўл тутишни ҳам билмай қолдим. Тақдир “совғаларини” қандай кутиб олишга ҳам бошим қотди... Ҳамма нарсани вақт ҳал қилади. Ҳеч қандай режа қилмайман!\n— Сўнгги пайтларда Муниса Ризаева ҳақидаги янгиликларнинг барчаси негадир пучга чиқяпти. Масалан, концерт, тўй... Барчасини омадсизликка йўйиш мумкинми ёки бошқа сабаблари борми?\n— Гап омадсизликда эмас. Одам қанчалик танилса, душманлари ҳам кўпаявераркан. Мени синдирмоқчи бўлганлар жуда кўп... Шоу-бизнесда ҳамма эркалик ва хоҳишларимни амалга оширадиган кучли “ҳомий”ларим йўқ. Ўзим учун ўзим хомий ва устунман. Мендайларни бу “олам”да ҳамма ҳам ёқтиравермаслигини англадим...\n— Май ойида ўтиши режелаштирилган коцнертингизни қолдирилишини ҳамма ўзича баҳолади. Бироқ кўпчилик “Ризаеванинг лицензияси олиб қўйилгани сабаб бўлди”, деб ўйлади...\n— Бўлмаган гап! Лицензия билан муаммо бўлмаган. Бундан кейин ҳам сиз айтган ҳолатга тушмасликка ҳаракат қиламан.\n— Ризаеванинг шоу-бизнесдаги рейтинги аввалгидек эмас...\n— Рейтингимни тўйлар билан баҳолайдиган бўлганман. Ҳар куни халқ хизматига бораман. Демак, Муниса Ризаевага талаб бўляпти, у ўзгармаган. Шундай экан, рейтинги тушган, дейиш нотўғри!\n— Гапларингиздан кўриниб турибдики, илк кўришганимиздаги Мунисадан асар ҳам қолмаган...\n— Мени санъат ўзгартирди! Бу ҳамма ўйлаганидек “юлдузлик касалиги” эмас. Одамларнинг билиб-билмай гап тарқатишидан қўрқиб қолганман. Бугун “одамлар нима деб ўйларкин?” деган фикр билан яшайдиган бўлиб қолганман. Жуда таъсирчан ва йиғлоқига айланганимни ҳам яширмайман. Арзимас нарсалар ҳам кўнглимга оғир ботяпти. Муниса Ризаева бу даражада ўзгариб кетишини ҳатто ўзи ҳам тасаввур қилмаганди...\n— Ижодий фаолиятингиз давомида шоу-бизнес тарбиялаган қайси жиҳатларингизни айта оласиз?\n— Адашасиз, мени шоу-бизнес эмас, одамлар тарбиялаб боряпти! Фаолиятим давомида кўпларнинг асл қиёфасини кўриб, кўзим очилди. Қаерга қараманг, кимлардир нималардир учун кураш олиб боришяпти. Ўша нима? Бунинг жавобини ҳатто уларнинг ўзи ҳам билмайди. Билмайдиган нарса учун курашиб, инсонийлигини унутаётганлар қанча. Майли, ҳаммамиз учун инсоф сўрашдан бошқа иложим йўқ!\nУч йил аввал танишган Мунисани бугун кўрмадим. У ҳақиқатдан ҳам ўзгарган! Ўзи айтганидек, балки ҳаёт, санъат ва унга нисбатан одамларнинг фикрлари бунга мажбур қилгандир? Ким билади, дейсиз балки бу унинг фойдаси учундир?...\nКатегория: ШОУ-Бизнес | Просмотров: 2812 | Добавил: JAMSHID | Рейтинг: 0.0/0\n7 Tamara_tamara (2014.06.13 20:52)\nmunisa rizayeva o'zgarishini sira xohlamasdim\n6 asal77 (2014.06.13 00:45)\nxm Munisa ham baxti bo'lishga haqli hamma qizla qatori\n5 Robin_3262 (2014.06.12 23:34)\nMunisa hech omasa o'zim olaman.\n4 ADMIRAL (2014.06.12 15:19)\nmunisa har qanday ogil bolani orzusidagi qiz kim nima desa deyveradide agar yuraman desa har qanday bola jon deydi erke bolib tan olila bolla\n3 SOLNIKASHA (2014.06.12 10:49)\n2 Asi (2014.06.11 00:44)\n1 BeYaZ_GuLum (2014.06.10 20:08)


Жаҳон 17:32 / 13.08.2017 48568\nИюль ойида Blackwater хусусий ҳарбий компанияси собиқ раҳбари Эрик Принс Афғонистон ҳудудида Ост-Индия компаниясининг муқобилини тузишни таклиф этган эди. Ҳиндистон бой тарихининг ушбу бўлаги Буюк Британия томонидан тайинланган вице-президент бошқаруви ва давлат назорат-ҳамкорлигидаги хусусий компания билан узвий боғлиқ. Эрикнинг фикрига кўра, вице-президент қоғозбозлик ва ҳар қандай мажлислардан озод этилган шахс, у фаолияти ва ҳаракатлари тўғрисида фақат АҚШ президентига ҳисобот беради.\nЭрик Принс таклиф этаётган режа бўйича ёлланма аскарлар Афғонистондаги маҳаллий аскарлар билан елкадош бўлиб курашади. Афғонистондаги минерал ресурслар ҳамда геосиёсий ҳудуд жойлашувига қизиққан манфаатдор хорижий корпорациялар бу ташаббусни қўллаб-қувватлаши аниқ. Ҳозирча Афғонистондаги фойдали қазилма бойликлар уч триллион АҚШ долларига тенг баҳоланиб келинмоқда.\nВақт ўтган сари юқори лавозимдаги АҚШ раҳбарлари назарига тушмаган лойиҳа мураккаб ечимга эга таклифга айланиб қолмоқда. Негаки, шу давргача афғон муаммосини ҳал эта олмаган 145 минг иттифоқчи аскар вазифасини янги ташриф буюрадиган 25 минг аскар ҳам бажара олмаслиги мумкин. Афғонистон диёрига қайтадан кириб, яна ўн йиллаб уруш олиб бориш мумкин, аммо булар самарали натижа бермайди.\nАфғонистон ҳудудини тарк этиш ҳам АҚШ ташқи сиёсатига тўғри келмайди - ҳудуд қўшни Эрон, Хитой ва Россия таъсир доирасига тушиб қолиши ҳеч гап эмас. Демак, учинчи йўл қолди: Эрик Принс таклиф этаётган ёлланма армия орқали барчасини ҳал этиш.\nУ кураш майдонига 5500 нафар аскар юборишни таклиф этмоқда. Шунингдек, ёлланган ҳарбийлар афғон ерларида одатдагидан кўпроқ яшаши режалаштирилган. Мутахассислар фикрига кўра, Америка армияси Афғонистонда урушни 16 йил эмас, балки 16 марта бир йилдан олиб борди. Бунда мутахассислар аскарларнинг алмашиб туриш тартибига ишора қилишмоқда. Эрик армиясидагилар эса узоқроқ яшайди, маҳаллий тилни ўрганади, улар билан кундалик турмушда кўп муносабатларни йўлга қўяди. Принснинг лойиҳаси бўйича, шартнома асосида армияга ёлланадиган аскарлар фақат АҚШ фуқаролари эмас, улар Франция, Швеция, Буюк Британия, Германия ва ЖАРдан ҳам бўлиши мумкин.\nБу иқтисодий жиҳатдан АҚШ бюджетини белгилашда жуда қулай вазиятни юзага келтирмоқда: Эрик Принс лойиҳаси 10 миллиард АҚШ долларини ташкил этади, бу эса ҳукумат Афғонистонда 2018 йили сарфлашни режалаштирган 50 миллиард АҚШ долларидан анча арзон нарх бўлиши мумкин.\nБу турдаги армия иттифоқчиларни қўллаб туриш мақсадида нуқталарга ҳаводан зарбалар бериб, 90га яқин авиатехника воситаларидан фойдаланиши кўзда тутилган. Бунинг учун Эрик Дубай шаҳрида рўйхатдан ўтказилган, ҳарбий хизмат ва юк ташувида фойдаланиладиган Lancaster6 базасидан фойдаланишни режалаштирган.\nМасаланинг энг нозик жиҳати шундаки, ёлланма аскарлар армиясини ким молиялаштиради? Бу саволга жавоб бериш учун июль ойидаги президент Дональд Трамп ва Афғонистон раҳбари Ашраф Ғани ўртасидаги суҳбатга қулоқ тутамиз. Ундаги келишувга кўра, Трамп тез орада Афғонистонда мавжуд захира бойликларни баҳолаш учун махсус мутахассислар гуруҳини юборишини таъкидлаган эди. Жаҳон бозорида эса Афғонистон табиий бойликлари орасидан литий алоҳида қадрга эга, чунки бу материал электромобиль, электротехника ишлаб чиқаришдаги асосий қисмлардан бири ҳисобланади. Бугунги кунда электрон гаджетларнинг кўпайиб кетганини ҳисобга олсак, қувватни ўзида тўплаш имкониятига эга литий келажакда Афғонистонни "иккинчи Саудия"га айлантириб юбориши мумкин.\nҚазилма бойликлари жойлашган конларни қўриқлаш ва хавфсизлигини таъминлаш масаласи ёлланма армияни юбориш учун энг яхши ниқоб бўлиши мумкин. Бунда Трампга Афғонистон масаласида маслаҳатларини аямай келаётган, дунёдаги энг машҳур ҳарбий хизматларни тақдим этувчи DynCorp International компанияси раҳбари Стив Файнбергнинг алоҳида ролини кўришимиз мумкин.\n20:34 / 20.02.2018 87211\n00:41 / 20.02.2018 15170\n12:20 / 19.02.2018 27349


Жойнамознинг олдига тўсиқ қўйиш\n19:28 / 24.10.2014 | muhiddin | 1398\nАссалому алайкум, ҳурматли Шайх Ҳазратлари! Аллоҳ ёмонликдан сақласин сизни, устоз! Жойнамоз олдига бирор буюм, масалан, телефон жиҳози ёки тошга ўхшаш нарсаларни тўсиқ қилиб намозни адо қилса бўладими?\nАгар ҳеч нарса топилмаса, бир чизиқ чизиб қўйса ҳам, бўлади. Мақсад, намозхоннинг олдидан бирор нарса ўтиб кўнглини бузмасин, хусусан, шайтон васваса қилмасин. «Сутра» деганда намозхоннинг олдидан бирор нарса ўтмаслиги учун қўйилган тўсиқ тушунилади. «Сутра»ни Ҳанафий ва Моликий мазҳаблари мандуб, Шофеъий ва Ҳанбалий мазҳаблари мустаҳаб, деганлар. Девор, устун, найза, асо, бошқа бирор нарса сутра бўлиши мумкин.\nЖойнамознинг катталиги қанча бўлиши керак?\nУстоз маслахат беринг илтимос\nНамозда зам сура\nТаҳажжуд намозининг вақти баёни\nНамоз вақтида ўқияпмами йўқми\nнамозни фарз болиши\nАввал суннат намози ўқиладими ёки жаноза?\nУйдаги жамоат намози\nЗам сурада Муҳаммад сўзига саловат айтиладими?\nСафарда фарзнинг суннат намозлари ҳам оқиладими?\nИкки киши ўқиган намоз жамоат бўладими?\nНамоз қайта ўқиладими?\nУшбу ҳолатда намозни қайта ўқиб тўғри қилдимми?


Бундай ижобий натижа қўлга киритилишида ушбу жабҳада меҳнат қилаётган кўплаб тадбиркору фермерлар қаторида, Асака туманидаги “Шарқ Баҳодири” фермер хўжалигининг 63 кишилик жамоасининг ҳам муносиб ҳиссаси бор. Негаки, бу ерда 200 мингтадан ортиқ товуқлар парваришланаётган бўлиб, кунига 100 — 120 минг дона тухум олинмоқда.\nФермер хўжалиги раҳбари Ихтиёржон Бадалов давлатимиз томонидан яратиб берилган шароитлардан унумли фойдаланаётгани, жумладан, Германия, Буюк Британия, АҚШ, Нидерландия каби мамлакатлар мутахассислари билан ўзаро тажриба алмашиб, амалиётга замонавий технологияларни татбиқ этгани туфайли катта муваффақиятларга эришаяпти.\nГап шундаки, бу ерда парранда боқиш жараёни компьютерлаштирилган дастур асосида амалга оширилмоқда. Уларга берилаётган озуқа вақти, миқдори, таркиби автоматик тарзда бошқарилади. Тухум конвейер усулида йиғиб олинади ва қадоқланади. Бунда Германиянинг “Salmet international GmbH” компаниясида ишлаб чиқарилган сўнгги русумдаги техник воситалардан фойдаланилаётгани қўл келаётир.\n— Маҳсулотларимизни ички бозорга етказиб бериш билан чекланиб қолмасдан, экспортни ҳам йўлга қўйганмиз, — дейди фермер. — Мисол учун, жорий йилнинг ўтган даврида афғонистонлик буюртмачиларга 7 миллион дона тухум жўнатдик.\nПаррандачилик истиқболида гўшт ҳамда тухумни сифатли сақлаш муҳим аҳамиятга эга. Буни яхши англаган хўжалик жамоаси парҳез маҳсулотларни 6 ой давомида бенуқсон сақлаш борасидаги лойиҳага қўл урган.\n— Юртимизда соҳани ривожлантириш учун барча имконият мавжуд, — дейди И. Бадалов. — Шу билан бирга, ҳал этилиши лозим бўлган масалалар ҳам йўқ эмас. Жумладан, мутахассисларнинг етишмаслиги тизимдаги долзарб муаммолардан биридир. Тармоқда самарадорликнинг ортиши кўп жиҳатдан уларнинг билим ва тажрибасига боғлиқ. Шунинг учун ходимларимизнинг малакасини оширишга жиддий эътибор қаратаяпмиз.\nБугунги кунда республикамизга Германия, АҚШ, Россия ҳамда Нидерландия каби хорижий давлатлардан товуқлар олиб келиб кўпайтирилаётгани маҳсулдорликни 95 фоизгача етказиш имконини бераяпти. Мисол учун, бир йилда ҳар бир товуқдан уй -шароитида 270 та, саноат усулида эса 330 тагача тухум олиш мумкин.\nХалқимизда паррандачилик етти хазинанинг бири сифатида алоҳида қадрланади. Зеро, озгина эътибор ва меҳнат туфайли у нафақат озуқа, балки муҳим даромад манбаига айланади\nМазкур рукндаги бошқа мақолалар: « Маҳсулотнинг 95 фоизи — экспортга\tМамлакатимизда авария-қутқарув машиналари ишлаб чиқарилади »


23 июль куни Ўзбекистонда кутилаётган об-ҳаво маълумоти » Ўзбекистон янгиликлари – Zamin.uz\nРеспублика Гидрометеорология марказининг хабар беришича, 23 июль куни пойтахтимиз Тошкент шаҳрида ҳаво кам булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-24 даража, кундузи 39-41 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 20-25 даража, кундузи 36-41 даража иссиқ бўлади.\nБухоро ва Навоий вилоятида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 23-28 даража, кундузи 36-41 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 22-27 даража, кундузи 36-41 даража иссиқ бўлади.\nҚашқадарё ва Сурхондарё вилоятида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 23-28 даража, кундузи 36-41 даража, айрим жойларда 43 даражагача иссиқ бўлади.\nАндижон, Наманган ва Фарғона вилоятларид ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 20-25 даража, кундузи 35-40 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 15-20 даража илиқ, кундузи 27-32 даража иссиқ бўлади.\nЯнгиликлар » Ўзбекистон » 23 июль куни Ўзбекистонда кутилаётган об-ҳаво маълумоти